Kaupunkifestivaali Flow on peruttu tältä kesältä – liput käyvät ensi vuoden tapahtumaan | Yle Uutiset\nKaupunkifestivaali Flow ei valtaa Helsingin Suvilahtea tänä kesänä. Kuva: Berislav Jurišić / Yle\n14.5.2020 • Päivitetty 14.5.2020\nFlow Festival on peruttu tältä vuodelta koronavirusepidemian vuoksi. Järjestäjä ilmoittaa asiasta verkkosivullaan (siirryt toiseen palveluun).\nVuoden 2020 tapahtumaan ostetut liput käyvät sellaisenaan vuoden 2021 Flow Festivalille. Lippurahat voi myös saada takaisin.–\nFestivaalin johto kertoo seuranneensa koronavirustilannetta tarkkaan viimeiseen asti. Nyt näyttää kuitenkin siltä, että festivaali ei pysty takaamaan yleisön ja esiintyjien turvallisuutta tämän kesän tapahtumassa riittävän hyvin.\nTapahtuma oli tarkoitus järjestää 15.-16. elokuuta 2020.\n– Olemme siitä onnellisessa asemassa, ettemme enää elä täysin kädestä suuhun. Meillä on iso kansainvälinen taustatekijä. Festivaali tullaan järjestämään jatkossakin, vakuuttaa Flown taiteellinen johtaja Tuomas Kallio.\n– Mutta hirvittää kyllä, millainen vuosi monilla toimijoilla ja tapahtumilla tulee olemaan.\nMuhkeat kukkaseppeleet olivat Flown juttu vuonna 2018. Kuva: Berislav Jurišić / Yle\nOsa Flow Festival Oy:stä myytiin vuonna 2018 pääomasijoitusyhtiö Providence Equity Partnersin tytäryhtiölle. Se tuo turvaa, mutta tappiota tästä kesästä tulee väistämättä.\n– Tappiot tulevat olemaan yli puoli miljoonaa. Tilanne on haastava, Kallio sanoo.\nFlow Festivaali on ollut kaupunkifestivaalien edelläkävijä Suomessa. Se järjestettiin ensimmäisen kerran vuonna 2004. Festivaali kerää vajaat 100 000 kävijää vuosittain.\nFlown musiikkikattaus on laaja, mutta painottunut pop- ja indiemusiikkiin. Mukana on myös DJ-keikkoja. Tapahtuman visuaalisuus sekä ruoka- ja juomatarjonta ovat olleet oleellinen osa festivaalia alust asti.\nEnsimmäinen Flow Festival järjestettiin nyt jo puretuilla VR:n makasiineilla. Viime vuosina tapahtuma on osaltaan ollut nostamassa Suvilahden aluetta kaupunkikulttuurin keskiöön. Aluetta kehitellään edellen.\nKaivattu keskikokoinen konserttipaikka tulossa Helsingin Suvilahteen, puuhamiehenä näyttelijä Mikko Leppilampi\nJuttu täydentyy. Voit osallistua keskusteluun ja kertoa, millainen rooli Flow-festivaalilla on omassa kesänvietossasi.\nKoronavirusYle Uutiset somenostotHelsinkiUusimaaFlow FestivalKotimaaKulttuuriElektronisen musiikin festivaalitFestivaalitElektroninen musiikki


Klamydia - Klamydiatesti | Medigoo - terveydentilan pikatestit\nEtusivu / Naiset / Klamydiatesti miehille ja naisille\nKlamydiatesti miehille ja naisille\nOsastot: Miehet, Naiset, Kaikki, Sukupuolitaudit\nKlamydia on Suomen yleisin sukupuolitauti ja se on usein täysin oireeton (miehillä tauti on noin 50 %:lla täysin oireeton ja naisille jopa 90 %:lla). Klamydian seuraukset varsinkin naisille voivat olla vakavia, sillä klamydia aiheuttaa naisille mm. lapsettomuutta. Klamydiatartunnan hoitaminen on erityisen tärkeää ennen raskautta. Noin 50 % tartunnan saaneista äideistä siirtää tartunnan lapselleen.\nCE sertifioitu kotikäyttöön.\nEssi – syyskuu 25, 2018\nEn suosittele!! Klamydia virtsasta nega elokuussa. Olin kuitenkin ehtinyt tämän testin tilata myös netin kautta. Tein sen lähinnä rauhoittaakseni mieltäni. Eli että kun näkisin, että kotitestikin nega niin voisin unohtaa turhan panikoinnin. Mitä vielä. Tämä testi olikin positiivinen. Selvät kaksi viivaa tuli.\nTästä säikähtäneenä uudestaan labraan testeihin. Tällä kertaa virtsatestin lisäksi otettiin näyte myös kohdunsuulta eli tuplatesti. Viikon elin pelossa ja tänään soitin vastaukset. Molemmat negoja!!\nEli kaksi virtsatestiä ja yksi limakalvonäyte laboratoriossa negatiivisia vastaan tämä medigoo kotitestin positiivinen. Jos laboratoriossa kerran sattuisikin virheellinen tulos niin tuskin kahta kertaa. Tai kolmea kertaa itseasiassa.\nEli en pidä tätä testiä luotettavana enkä voi suositella sitä kenellekään.\neditor-m – lokakuu 25, 2018\nHei, kiitos kommentista. Tuote on hyvin luotettava. Virheelliset positiiviset tulokset ovat hyvin harvinaisia. Testejä on myyty paljon, ja tämä on ensimmäinen kerta, kun on tällainen tulos. Tämän testimme spesifisyys on 96% +- 1%. Terveydenhuollossa käytetyn PCR-laboratoriotestin spesifisyys on 99% luokkaa (ei ole 100%), mutta todellinen lukema on alhaisempi eri ihmisten kehossa olevien inhibiittoreiden vuoksi. Nämä vähentävät PCR-menetelmän detektiokykyä. Lisäksi, inhibiittoreiden vaikutus on erilainen näytteenottopuikolla ja virtsasta tehtävän PCR-menetelmän osalta. Jos haluaa parhaan varmuuden laboratorion PCR-testin osalta, pitäisi analysoida molemmat virtsasta ja näytepuikolla otetut näytteet. Tässä linkkiä British Medical Journalin tutkimukseen.\nEssi – helmikuu 6, 2019\nOlen siis ensimmäisen arvion antaja. Anteeksi myös, että englannin taitoni on liian huono ymmärtämään tuota linkkiä.\nEli siis mitä?? Ymmärrän ja uskon täysin että minun saamani Väärä positiivinen vastaus tässä kotitestissä on poikkeuksellinen.\nLaboratoriossa otettiin sius ensin näyte virtsasta (3 viikkoa mahdollisen tartunnan jälkeen) ja oli negatiivinen. Olin yli 2 tuntia virtsaamatta ha en suorittanut alapesua ennen näytettä.\nSitten tuosta noin kolmen viikon kuluttua tämä medigoo kotitesti positiivinen. Sen jälkeen uudestaan laboratorioon jossa otettiin. Virtsanäyte sekä kohdunkaulasta näyte pumpilipuikolla ja molemmat negoja.\nMihin minun pitää siis uskoa?\nEn halua haukkua tätä kotitestiä koska lukemani mukaan vain hyviä palautteita olen havainnut.\nSe mikä hieman vaivaa on se, että minulla on lähes koko ajan jonkinlaista vähäistä välivuotoa kierukasta johtuen. Kun tein tämän kotitestin niin pumpulipuikon päähän tarttui veristä vuotoa kohdubkaulasta.\nOlisiko se voinut antaa virheellisen positiivisen tuloksen???\nJa jos se on mahdollista niin toivon että ohjeisiin lisätään kohta, että vähäinenkin veri en vuoto saattaa antaa virheellisen tuloksen.\nHaluan kuitenkin uskoa että laboratorion kaksi negatiivista virtsanäytettä ja yksi kohdunkaulan negatiivinen näyte olisivat olleet oikeassa vastaan tätä yhtä kotitestin positiivista näytettä.\nOli miten oli. En todella halua mustamaslata tätä testiä. Ainoastaan tuoda esille oman kokemukseni.\nMinulla on vielä se positiivinen tulos tallella puhelimessani jonka nappasin tämän testin tekemisen jälkeen eli ei ollut vain mielikuvitustani.\nJoko minun kohdalleni sattui se pienen pienen pieni todennäköisyys virheellisestä kotitestistä tai sitten pienellä verenvuodolla oli tekemistä virheellisen vastauksen kanssa 🤔\nToki voi laboratoriossakin sattua virheitä! Mutta 3 testiä sieltä tuli negana takaisin.


Näytä vastaamattomat viestit | Näytä aktiiviset viestiketjut Tänään on 31 Touko 2020 01:13\n[ 127 viestiä ] Mene sivulle Edellinen 1, 2, 3, 4, 5, 6, 7 Seuraava\nMielenkiintoista, että ylävirran Pirkkalalla on nimikaima alimmalla koskella. Jokin kytkentä niiden välillä saattaisi olla, jokiveneiden valkama eräänä vaihtoehtona, mutta varmaan muitakin selityksiä voisi löytyä.\nKytkös saattaa olla siinä, että satakunta ulottui Tammerkoskelle asti, ennen vaiheittaista pienenemistään nykymuotoon. Eli maanviljelijä olisi voinut muuttaa länteenpäin. Pirkkala on nimenä ollut kartoissa hyvin kauan.\n26 Syys 2011 13:33\nEiköhän kiinteän peltoviljelyn leviäminen tapahtunut enimmäkseen lännestä itään, eli rannikolta sisämaahan.\n26 Syys 2011 23:21\nJuu ailkuvaiheessa laajana liikkeenä, mutta kaiken aikaa myös alueen sisällä eri suuntiin peltoalueiden välejä täyttäen. Ensin parhaat paikat valloittaen ja sitten toiseksi parhaat, jne. Myös uusia kauakisia alueita hankittiin samalla...\nTarkoitan vaan, että Harjavallan Pirkkala voi olla myöhäisempikin talo kuin Pirkkalan kannas Pyhäjärven rannalla. Toisaalta myös päinvastoinkin... Se pitäisi tutkia, olivatko kummatkin nimet ensimmäisissä kartoissa, ja jos oli, niin seuraavaksi sovelletaan arkeologiaa...\n27 Syys 2011 22:20\nYrjö Koskisen mukaan Harjavallan Pirkkala saattoi olla pirkkalaisten alkukoti:\nhttp://www.salakirjat.net/pohjanmaan_as ... aiset.html\nTässäpä myöskin muinais-taru mainitsee kaupungin olleen, nimeltä Teljän-kaupunki, joka olisi ollut Ulvilan kaupungin ja Porin esi-vanhin *57. Saksankivi, missä kauppiaat olisivat tavaransa ylös panneet, ja Käräjämäki (pohjoispuolella jokea, Kokemäen kirkkoa vähää alempana), missä olisi kahdentoista kiven päällä käräjiä istuttu, vielä näytetään. Myöskin mainitaan näillä seuduin joku linnan-tapainen, jonka kuningas Albrekti antoi Satakuntalaisten pyynnön mukaan hävittää, mutta jonka oikeasta alusta ei tietoa ole *58. Näistä seikoista näemme, ettäKokemäki vanhaan aikaan oli yhteis-elämän sydän-paikkoja. Merkillistä on, että samassa pitäjässä, Harjavallan kappelissa, pohjoispuolella jokea tapaamme Pirkkala-nimisenkylän. Tässäkö siis olisi myöskin ollut Pirkkalaisten alku-pesiä? Muutama historiallinenkin todistus näyttää sinne päin viittaavan. Kun vuoden 1374 paikoilla Upsalan arkipispa ja Turun pispa riitaantuivat hiippakuntiensa rajoista Pohjanmaassa, niin Turun pispa pyysi Satakunnan miehiltä todistusta asiassa. Nyt kokoontui Satakunnan Yhteys eli Satakunnan säädyt (Communitas Satagundie ) Heinäkuun 16 p. 1374 Kokemäen kirkolle ja todistavat sekä omasta huomiostaan tietävänsä että myöskin esi-isäinsä todistuksista täyden tiedon saaneensa, että muka hiippakuntien raja aina oli käynyt Tornion ja liemin välillä (Kaakamassa) *59. Tämä ainakin todistaa, että näitten Satakunnan miesten oli vanhastaan tapa käydä Pohjan perillä. Nimi: Satakunnan Yhteys ja ehkä itse sana Satakuntaakin, joka v. 1334 ensikerran vanhoissa kirjoissa ilmestyy, taitavat merkitä jotakin semmoista kauppa-yhteyttä kuin Pirkkalaisten oli. Mutta jos niin olisikin, jos Pirkkalaisten kotoperä olisikin Kokemäestä haettava, onhan sittenkin todennäköisintä, että olivat pelkkää Suomen sukua. Ettei kuitenkaan yksistään Kokemäkeläisten todistusta haettu tässä raja-riidassa, näemme eräästä Drotseti Bo Juhanpoian kirjeestä, jossa mainitaan, että vanhat miehet Pohjanmaalla, Ulvilassa, Kokemäellä ja Pirkkalassa vakuuttavat näitten rajojen jo toista sataa vuotta pysyneen *60. Mahdollista olisi, että. Pirkkalais-seuran ensimäiset asunnot ulottuivat pitkin Kokemäen-jokea Pirkkalan kylästä Pirkkalan pitäjään saakka. Tuskin on toivomistakaan, että näihin seikkoihin koskaan täydellistä selitystä saadaan. Mekin olemme tänne jo kylläksi, miltei liiaksi, epä-vakaisia arveluksia esittäneet.\n13 Marras 2011 21:27\nTuon selityksen myöhäisempi historiantutkimus katsoo tietääkseni heiveröiseksi. Pirkka-nimet voivat liittyä tiettyyn instituutioon, mutta Lapin pirkkamiehiä (enää ei sanota pirkkalaisia, koska se on ilmeisesti käännösvirhe birkarlar-sanasta) pidetään Peräpohjan asukkaina.\n14 Marras 2011 03:40\nMielenkiintoinen nimi tuo Kiusalan kylä\nKokemäellä, vanhan Teljan kauppapaikan tuntumassa on Kiusalan kylä. Telja oli hansakaupan tukikohta, josta operoitiin myös ylävirran suunnassa. Näin saa aiheen ajatella, että Kallialan (Tyrvään) seurakunnan keskiaikaisissa kirkontileissä mainitut, ainakin neljää eri henkilöä tarkoittavat Kiusa- nimet ovat varsinaisia sukunimiä ja että ne liittyvät hansakauppaan.\nHansain kielessä, keskialasaksassa, nyt tähtäyksessä oleva kauppatermi oli kylläkin muodossa kesen. Mutta on muistettava, että Tyrväälle ulottunut ruotsalainen uudisasutus oli juuri sulautunut suomalaisväestöön (tästä voivat H. Ojansuun julkaisemat seurakunnan keskiaikaiset kirkontilit kertoa paljon). Tuon ajan ruotsissa vanhan gootin kauppatermi kiusan (W. Braune) oli vielä muodossa kjusa (E.Hellqvist). Näin ikivanha germaanin kauppatermi voisi näkyä meilläkin. Termi kiusata sai meillä ensi aluksi merkityksiä valita, koetella, viehättää. Kauppatilanteeseen viittaa muuten jokilaaksossa kauan säilynyt ilmaisu kiusapuntari. Juuri mainitun yhdyssanan jälkimmäinen osa on niin ikään laina hansoilta, siitä enemmän tuonnempana. Kiusa- sana on voinut tarkoittaa ensin yksinkertaisesti kauppiasta.\nhttp://www.lculvila.fi/hansamarkkinat/u ... uksia.html\n29 Marras 2011 11:56\nKiusa se on pienikin kauppias.\nKiitos, tuollainen selitys oli minulle uusi.\n01 Joulu 2011 16:56\nLiittyykö seuraavaa Teljän etymologiaan ?\nO.E. tellan "to reckon, calculate, consider, account," from P.Gmc. *taljanan "to mention in order" (cf. O.S. tellian, O.N. telja, O.Fris. tella "to count, tell," Du. tellen "to count, reckon," O.S. talon "to count, reckon," Dan. tale "to speak," O.H.G. zalon, Ger. zählen "to count, reckon"), from base *talo (see tale). Meaning "to narrate, relate" is from c.1000; that of "to make known by speech or writing, announce" is from early 12c. ........\nhttp://www.etymonline.com/index.php?ter ... in_frame=0\nViimeksi muokannut Pertinax päivämäärä 08 Huhti 2012 19:21, muokattu yhteensä 1 kerran\n05 Joulu 2011 12:44\nEntäs sana "talja"? Eläintentaljojahan laskettiin, kun niitä kaupattiin ja vaihdettiin.\n05 Joulu 2011 13:50\nEnglannissa on vastaava sana "tally", joka tarkoittaa pitää kirjaa tai laskea. Lisäksi se tarkoittaa tikkua, johon tehdään viilto kirjauksen merkiksi (pirkkalaiskalenteri?). Sen väitetään olevan peräisin latinan tikkua tarkoittavasta sanasta:\n1. A reckoning or score.\n3. A mark used in recording a number of acts or objects, most often in series of five, consisting of four vertical lines canceled diagonally or horizontally by a fifth line.\n4. A label, ticket, or piece of metal or wood used for identification or classification, especially in gardens and greenhouses.\n5. Something that is very similar or corresponds to something else; a double or counterpart.\n6. Nautical A metal plate attached to a ship's machinery and bearing instructions for its use.\n1. To reckon or count.\n2. To record by making a mark.\n3. Sports & Games To score (a point or goal) in a game or contest.\n4. To label, as with a ticket, for identification or classification.\n5. To cause to correspond or agree.\n2. To keep score.\n3. Sports & Games To score a point or goal in a game or contest.\n[Middle English taly, from Anglo-Norman tallie, from Medieval Latin tallia, from Latin tlea, stick.]\nTulee mieleen banaaninlastauslaulu: hey mister tally man tally me banana...\nhttp://www.youtube.com/watch?v=47h61x_z ... re=related\n05 Joulu 2011 13:55\nLiittykö seuraavaa Teljän etymologiaan ?\nEi mahdotonta, mutta ei kovin uskottavakaan. Kaupunki, Turku ja vastaavat sanat on johdettu kaupankäyntisanastosta, mutta 'laskeminen' on jo astetta kauempana merkitykseltään.\nMyöskään talja-selitystä ei voi pitää kovin todennäköisenä; silloin olisi sama selittää nimi ihan mistä sanasta tahansa, eikä talja takavokaalisena edes ole samannäköinen.\n05 Joulu 2011 16:07\nMutta ei kuitenkaan kovin paljon kauempana. Aivan kuten "tally man" piti tukkimiehen kirjanpitoa laivaan lastatuista banaaneista, niin varmasti turkisten varastopaikoilla joku "tally man" piti kirjaa varastoihin tuoduista taljoista. Ehkä Teljä on ollut paikka, mihin turkikset tai muut vientituotteet kerättiin kaukokuljetusta varten, ehkäpä jopa teljettiin lukkojen taakse odottamaan, että niitä saatiin riittävästi kokoon.\n05 Joulu 2011 16:56\nSuomessa on näköjään myös minulle ennestään tuntematon sana teljo, joka tarkoittaa veneen tuhtoa:\ngermaaninen (saksa, gootti, langobardi, muinaisyläsaksa, ruotsi); sukulaissanat ruotsi tilja (lattia, taso, alusta). Englanniksi seat (in boat)\nMissähän päin Suomea tuollaista sanaa on käytetty?\n05 Joulu 2011 17:06\nJa miten se suhtautuu tuohon Kiusala nimeen\nO.E. ceosan "choose, taste, try" (class II strong verb; past tense ceas, pp. coren), from P.Gmc. *keusanan (cf. O.Fris. kiasa, O.S. kiosan, Du. kiezen, O.H.G. kiosan, Ger. kiesen, O.N. kjosa, Goth. kiusan "choose"), from PIE base *geus- "to taste, relish" (see gusto).\n05 Joulu 2011 20:01\n05 Joulu 2011 20:08\nPäiväpulkka (myös pulkka, pulikka, taksvärkkikapula) on kiilan muotoinen puukapula,\nhttp://p1.foorumi.info/muinainensuomi/v ... f64404baa3\nSaamelaisilla ja vatjalaisilla on siis yhteinen vanha nimitys, joka perustuu sanaan *vakja 'vaaja, kiila'. Vaaja voi olla monenlainen esine, mm. jousen ammus eli nuoli, mutta eräs - "vilkunalaisittain" monien muidenkin kansojen nimien selittämisessä yleinen - selitys on 'kapula tai pulikka' (myös kainulaiset ja pirkkalaiset on haluttu selittää samasta motiivista lähtien).\nEhkä turkiksia lappalaisilta keräävät/ostavat kauppiaat pitivät kirjaa siitä, montako taljaa lappalainen oli tuonut siten, että itsellä oli toinen vaajan muotoinen puoli pulikasta ja lappalaisella toinen puoli?\nViimeksi muokannut pektopah päivämäärä 05 Joulu 2011 20:52, muokattu yhteensä 2 kertaa\n05 Joulu 2011 20:47\nKehittyneempi versio tukkimiehen kirjanpidosta on pisteiden ja viivojen yhdistelmä. Varmaan ei ole niin vanha kuin viiden viivan menetelmä, koska pisteitä pystyy merkitsemään vain kynällä paperille tai vastaavalle, tai tikulla pehmeään maahan, joka ei ole kovinkaan säilyttävä paikka.\nMenetelmässä merkitään neljä pistettä ruudun kulmiin, sitten yhdistetään pisteet viivoilla. Niin on päästy kahdeksaan, ja kun vedetään ruutuun vinoviivat, tulee joka ruutuun kymmenen yksikköä. Systeemi on nopeampi laskea ja selvempi, mutta soveltuu huonosti veitsimerkintään. En tiedä, mistä ja miten systeemi on kehittynyt ja tullut, mutta niin tiedän taannoisten metsämiesten merkintöjään tehneen. Itse olen käyttänyt molempia, pystykarsinnassa kuitenkin vähemmän tilaa vievää.\n05 Joulu 2011 20:49\nOlaus Magnuksen Carta Marina\n17 Helmi 2012 16:41\nTuon mukaan pirkkalaiset (Pirkl) asuivat Pohjanlahden perukoilla Kemin (Chim) tienoilla. Heidän koillispuolellaan asuivat ilmeisesti helsingejä (Helsingaual). Ighia tarkoittanee Iitä ja ula Oulua. Kemijoen länsipuolella sijainnutta Scricfinnia hallitsi ilmeisesti Helsingörin kuningas (Argimus rex Helsingorum), tai joku sen tapainen heppu.\nEtelämpänä Hämeen pohjoispuolella on Perkala, joka ilmeisesti tarkoitti Pirkkalaa. Siinä vieressä on Biri. Näiden itäpuolella on joku Pictmado, missä äijä nuijii pitkiä matoja (käärme) .\nKartan kuvaamasta Suomesta löytyy runsaasti todellisiin paikkoihin yhdistettäviä nimiä. Rannikot on kuvattu paljon sisämaata tarkemmin. Kartassa on myös paljon tulkinnanvaraisuutta, joka on kiinnostanut tutkijoita. Länsi-Suomessa on teksti: Finlandia-Vel-Finningia Olim Regnum ("Finningia Muinainen Kuningaskunta"), joka saattaa viitata saagojen käsityksiin suomalaisista kuninkaista. Nykyisin huonosti tunnetuista tarujen kuvaamista maista ja kansoista löytyvät kartalta muiden muassa Bjarmia, pirkkalaiset ja kveenit.\nLukuisat karttaan piirretyt kuvat kertovat paljon. Suomeen on kuvattu muun muassa käräjäkivet, jonkinlaisia paalujen rykelmiä (arveltu pyhiksi paikoiksi), suomalainen kuuluisa olutastia "kousa", veneenveistämöitä, eläimiä, metsästäjiä, sotajoukkoja, tykkejä ja taisteluita. Viipurin lähelle on kuvattu tulivuorta muistuttava Viipurin pamaus. Keskisessä Suomessa paimen iskee sauvallaan käärmeitä, jotka uhkaavat karjaa.\nKaskisten luokse on piirretty rannikolle tuli, ehkäpä kaski tai kaasa eli merkkituli.\n17 Helmi 2012 17:41\nPirkkalaisia (Bircarli) näytti olleen myös Ruotsin puolella Piteån (Pita) ja Skellefteån (Skellitta) länsipuolella. Olivatkohan Pirkl ja Bircarli eri sakkia, koska nimet olivat eri? Ehkä Pirkl-porukka oli suomalaistunutta Bircarli-porukkaa?\n17 Helmi 2012 17:56


PAPERILIITON LAURITSALAN OS. 44 RY - PDF\nPAPERILIITON LAURITSALAN OS. 44 RY\nDownload "PAPERILIITON LAURITSALAN OS. 44 RY"\n1 PAPERILIITON LAURITSALAN OS. 44 RY Toukokuinen keskiviikon yövuoro oli Temen viimeinen työvuoro...! mm. PUHEENJOHTAJAN MIETTEITÄ TYÖTURVALLISUUSASIAA KESÄDUUNARIT JÄSENPALVELUINFO...\n2 Kuolemaan johtanut tapaturma Kaukaalla Toukokuisen keskiviikkoillan päätteeksi Kaukaan paperitehtaan ylle laskeutui tumma varjo, kun tieto tapaturmasta tuli julki. Superkalanterilla päällevedon katkaisi yllättäen inhimillinen erehdys, kun työntekijä painoi hissin poljinta vahingossa ja väärään aikaan. Seurauksena pahin, mitä saattaa tapahtua. Työntekijä jäi puristuksiin telan ja hissitason väliin. Tämän tapaturman seurauksena työntekijä menetti henkensä. Turmassa menehtynyt mies oli tehtaalla pitkään työskennellyt henkilö, jota oltiin juuri kouluttamassa koulutusohjelman mukaisesti uuteen tehtävään. Menehtynyt oli v syntynyt Teemu Kokko. Vaikkakin kuolemaan johtaneita tapaturmia alalla on sattunut harvakseltaan, jokainen niistä on liikaa. Meillä turvallisuusasioihin on vuosien mittaan kiinnitetty aivan erityistä huomiota. Suojavälineet ja ohjeistus tehtaalla ovat ajan tasalla. Tästä huolimatta myös vakavien tapaturmien mahdollisuus on edelleen olemassa. Nollatapaturmaa on edelleenkin tavoitteena UPM:n suunta vihdoinkin ylöspäin Teemu Juhani Kokon muistolle ( ) Elämän päättyminen traagisella tavalla on hyvin surullista. Se on asia, joka koskettaa meitä kaikkia. Surun pukeminen sanoiksi on vaikeaa. Tutun kaverin poismeno panee ajattelemaan ja se jättää avoimeksi monta asiaa. Mitä jäi sanomatta, mitä kaikkea olisi voinut vielä tehdä. Teemulle tapahtunutta on tuskallista ymmärtää. Vanha sanonta, että kaikella on tarkoituksensa, ei tähän lohtua tuo. Poismeno näin ikävällä tavalla tuntuu kohtuuttomalta. Jäämme muistamaan Temeä hyväntuulisena, rauhallisena ja erittäin sosiaalisena työkaverina, jossa yhdistyivät ne yhteisölle tärkeät asiat: avoimuus, hyväntahtoisuus ja positiivinen luonne. "Teme" oli aina valmiina yhteisiin rientoihin. Häneltä löytyi oikeanlaista halua arvostaa yhteisesti tehtyjä asioita. Oma keskinäinen kanssakäymisemme liittyikin pitkälti ammattiosaston järjestämiin tapahtumiin. Matkat Tallinnaan, Saipan vieraspeleihin jne. olivat Temelle mieluisia. Näille matkoille hän sai houkuteltua monia, monia muitakin mukaan. Hurtti huumori oli kaveria parhaimmillaan ja lukuisista tilanteista tuttu lausepari: "Teme tietää!" tulee allekirjoittaneelta tuskin koskaan unohtumaan. Elämän mitta ei ole itsemme päätettävissä. Ajankohtaa sen katkea- miselle emme voi aikatauluttaa. Keneltäkään kysymättä luoja ottaa kenet kulloinkin haluaa. Temen vuoro oli valitettavasti nyt. Kaikesta surusta huolimatta meidän tulee jatkaa omaa elämäämme ja elää sitä päivä kerrallaan. Usko tulevaan ja elämän jatkumiseen tulee säilyttää. Teemun lähiomaisille, hänen kavereilleen ja kaikille kaukaalaisille, eritoten paperitehtaalla työskenteleville vahvaa jaksamista. Metsäyhtiö UPM paransi huhtikesäkuussa tulostaan viime vuoteen verrattuna. UPM:n mukaan tuloksessa näkyi vuosi sitten käynnistetty säästöohjelma kannattavuuden parantamiseksi. UPM kertoo, että kannattavuusohjelma on edennyt suunniteltua nopeammin. Tavoitteena on löytää 200 milj. e vuotuiset säästöt. Yhtiön mukaan huhti-kesäkuun aikana säästöistä saavutettiin jo 94 prosenttia. Huhti-kesäkuussa UPM:n liikevoitto oli 176 milj.e, kun se vuotta aiemmin vastaavaan aikaan oli 146 miljoonaa euroa. Liikevaihtoa UPM teki huhtikesäkuussa runsaat 2,4 mrd.e. Viime vuonna vastaavaan aikaan vaihtoa kertyi noin 2,5 mrd.e. UPM on tyytyväinen etenkin paperi- ja vaneriliiketoiminnan sujumiseen huhtikesäkuussa. Sen sijaan sellun ja tarrapaperin tulosta heikensivät muun muassa huoltoseisokit. UPM arvioi, että sen liiketoiminnan näkymät ovat yleisesti ottaen vakaat. LÄHDE: YLE UUTISET Teemun muistoa kunnioittaen Ammattiosaston puolesta Pauli Vento On niin hiljainen taivaanranta, eikä lintujen laulu soi. Ei kuoleman tarkoitusta aina ymmärtää voi. NÄLKÄ TSEKKAA LOUNASTARJOUS JA ALENNUKSET OSASTON NETTISIVUILTA!\n3 KIMMO RUOKONIEMI toistenkin puolesta hoidettava. Kummallisesti nämä tehtävät sitten kasautuvat aina samoille henkilöille. Lieneekö syynä altis mielenlaatu, halu tehdä jotain konkreettista vai halu vastuun kantamiseen muistakin kuin itsestä tai esimerkiksi pelkästään omasta perheestä. Yhdessä Huolimatta siitä, että olen usean seuran ja järjestön aktiivijäsen, en missään nimessä tarkoita, että olisin muita parempi ihminen. Sellainen en millään muotoa koe olevani. Olen usein miettinyt, onko oma mukanaoloni tarpeen kaikissa näissä jutuissa. Miksi oikeastaan Olen hämmästellyt yhdistys- puuhastelen omien vanhempieni toiminnassa mukana olevien ikäisten ihmisten kanssa. Mitä, mitä...? tekemään! ihmisten harvalukuista lukumäärää ja korkeaa ikää. Eikö yhdessä tekeminen enää kiinnosta? Onko taloudellinen tilanne Suomessa niin hyvä, ettei naapuriapua tarvita? Joskus Televisiota katsomaanko meillä on kiire? Joidenkin on joka tapauksessa yhteiskunnassamme yhteisiä asioita SEPPO SMOLANDER Viihdyn heidän seurassaan ja huomaan jopa päässeeni itseäni parempaan seuraan,asioista sopiminen on helppoa ja niistä sovituista asioista pidetään kiinni.saan hyvän mielen tekemällä hyvää toisille. Toiveenani on että voisimme luovuttaa yösuojelu on meille kaikille isänmaamme onnellisempana nuorelle tärkeä asia, jotta voisimme tehdä sukupolvelle. Kannattaa kokeilla! työmme turvallisessa ja Turvallisuus edellä! harvakseltaan olen pyydellyt kavereita mukaan jonkun seuran talkoisiin tai tapahtumajärjestelyihin. Napakan kieltäytymisen perusteena on yleensä kiire tai vapaa-ajan puute. Olen myös kuullut tutkimuksesta, puheenjohtajana jonka mukaan koskaan aiemmin Ammattiosaston ensi alkuun arvelutti työssä käyvillä ihmisillä ei oleollut niin itseäni sitoutumattomuuteni poliittisiin ryhmiin. paljon vapaa-aikaa kuin nyt. Muutaman kerran asiasta on keskusteltu jopa napakamminkin, Mihin ihmisillä sitten on kiire? Vapaamutta edelleenkään ei hallussani ole aikaa viettämään varmaankin. minkään puolueen tai ryhmittymän Jokainen tekee vapaa-ajallaan jäsenkirjaa. Minut on kuulemani tietenkin sitä mikä itsestä parhaalta mukaan luokiteltu demarimyönteiseksi, tuntuu. mitä tuo nyt sitten tarkoittaakaan. Hämmästelen kuitenkin kuinka eilen kiireen vuoksi talkoista kieltäytynyt kaveri kommentoi seuraavan päivän aamukahvilla edellisen illan TVtarjonnan sisällön varsin perusteellisesti. Televisiota katsomaanko meillä on kiire? Vapaa-ajan-viettoahan se viihdekin toki on, mutta onko se kuitenkaan todellista elämänsisältöä, vaikka tosi-tv:stä puhutaankin - Äiti, mie sain tänään matikan kokeesta nelosen... nii ja kun viime kokeesta tuli kans nelonen, niin onks se sitte tuplanelonen? On ollut tilanteita, joissa on täytynyt muistutella poliittisen toiminnan tärkeydestä ay-toiminnassa. Tässä taas toistuu tämä "älkää tehkö niin kuin minä teen, vaan niin kuin minä sanon" -paradoksi. T terveellisessä työympäristössä ja kun jäämme työstämme elääkkeelle, nauttisimme eläkepäivistä ilman työperäisiä vammoja tai sairauksia. Työsuojelutyötä pitää tehdä yhteistyössä niin työnantaja kuin työntekijä. Yhdessä kehittämällä ja parantamalla työolosuhteita ja jtyövälineitä niin turvalliseksi kuin on mahdollista. Lisäksi työnantajan pitää tunnistaa työssä esiintyvät vaarat, arvioida riskit ja poistaa vaaranpaikat. Jos vaaraa ei pystytä poistamaan, täytyy laitteiden suojaukset tehdä niin hyvin kuin se on mahdollista. Työssä pitää saada keskittyä työntekoon...\n4 Tämän lisäksi henkilöstö pitää kouluttaa työskentelemään niin, että mahdolliset vaaranpaikat ovat kaikkien tiedossa ja kaikki tietävät kuinka tehdä työnsä turvallisesti. Mielestäni 3 kuukautta ja siitä pitempi aika on sellainen aika, jonka jälkeen kertauskoulutus olisi paikallaan. Upm alotti kolmisen vuotta sitten turvallisuuden ryhtiliikkeen, joka toi tullessaan paljon uutta työturvallisuusasiaa. Tuli Nevskyij Prospektia yöaikaan.. standardeja ja ohjeita, koulutusta ja erittäin paljon ohjeita ja määräyksiä henkilökohtaisten urvalliseen työntekoon ei kuulu suojainten käytöstä. kiire. Pitää tehdä rauhallisesti ja harkiten. Silti on tunne, että on Tuntui kovasti siltä, että liian paljon ainainen kiire, koska työntekijöitä asiaa yritettiin liian nopeasti opettaa on koko ajan vähennetty. työntekijöille ja Samat työt tehdään pienemmällä opetustavat olivat tyyliin mappi väkimäärällä, työuupumus kasvaa, valvomoon, lukekaa siitä. Tämä ei paineet suoriutua työstään myös tietenkään vastaa asiallista kasvavat, samaten tressitasokin. turvallisuuskoulutusta. Oman työn Työtapaturmalle otollista aikaa. ohella pitäisi opetella mapillisia uusia T asioita. Esitin tästä mielipiteeni ja niinpä tämä koulutus poistettiin käytöstä. Työssä pitää saada keskittyä työntekoon, ei asioihin jotka voivat viedä ajatukset pois itse turvallisesta työskentelystä. Meidän tulisi muistaa, että aina kun teemme omaa työtämme, emme saa ottaa yhtään turhaa riskiä. Obeliski... Samaan aikaan työnantajan toimesta työntekijöitä alettiin kouluttamaan ns.moniosaajia, eli oman työn lisäksi joutui opettelemaan useamman muunkin tehtävän, jotta työntekijää voitaisiin tarvittaessa käyttää monessa eri tehtävässä. Tälläkin varmaan haettiin säästöjä, mutta tämä koulutus lähti etenemään niin, ettei siinä monikaan erityisesti kytkenyt työturvallisuusasioita mukaan. Luotettiin normaaliin turvallisuustasoon ja tietoihin. Myös koulutuksen laatu on ollut kovin epätasaista. On ollut lyhyitä pätkiä, henkilöt vaihtuvat ja opastusajat ovat usein jääneet liian lyhkäisiksi. Tuntuu että kaikessa on liian kiire. Olen ollut yhtey-dessä konsernin ylimpään turvallisuusjohtajaan. ja vaatinut kunnolliset ohjeet ja säännöt näihin opetuksiin. Niissä määriteltäisiin esimerkiksi kuinka kauan voi olla pois omasta työstäsi tekemässä toista opeteltua työtä. Palattuasi "varsinaiseen" työhösi, sinut tulisi voida työhönopastaa ja perehdyttää uudestaan. MATKALLA Taidepläjäys... Kevätmatka Pietariin sujui odotusten mukaisesti niin kelien kuin tunnelmankin osalta. Herkuttelupaikkana Dlinniyhvost, Vierailukohteena Pietari Paavalin os. Nevskyij prospekt 92 linnoitus.\n5 Kaukaalla Mikolle kesäduuni löytyi paperinkuorimolta. Monen nuoren toiveena on hyvä kesäduuni. Siitä saatavaa ansiota käytetään monin eri tavoin, syksyllä alkavaa opiskelua varten, vuokranmaksuun, festarikuluihin ja ties mihin kaikkeen muuhun... C) Koulu alkaa! Kuopion ammattikorkeakouluun Savoniaan olen menoossa bioanalytiikkaa opisa ) Kesä on mennyt ihan loistavas- kelemaan. ti! Hyvät työkaverit, uudet asiat ja kokemukset. D) Haluaisin todellakin työskennellä tällä alalla. Tuo biopuoli B) Vastaan on otettu hyvin! Kaikki ylipäätään kiinostaa. ovat suhtautuneet asiallisesti. On neuvottu kun on ollut tarvetta jotain kysyä. C) Hetki lomaa ja sitten kouluun, Kesäduunista haetaan kaivatut konemestarioppiin Kotkan merenmerkinnät cv:hen ja onhan se oiva kulkuoppilaitokseen. ikkuna työyhteisön sosiaalisiin taitoihin. D) Vakavasti otettava vaihtoehto, mikäli työtä vain olisi tarjolla. Mikko, Sonja ja Juho olivat tänä vuonna kesäduunissa Kaukaalla. Tässä heidän kommenttejaan. A) Miten kaukaalaisen kesäduunarin kesä on mennyt? B) Kuinka vakiporukka on teihin suhtautunut? C) Mitä tästä ettenpäin, kun työt loppuvat? D) Voisitko kuvitella työskenteleväsi alalla vaikkapa lopun ikäsi? SONJA MARIN, 29 Lappeenrannasta kotoisin oleva Sonja Marin työskentele paperin vuorolabrassa. Aiempaa kokemusta hänellä on ollut myös sellutehtaalta. Perheellisen naisen elämässä merkittäviä asioita ovat mies ja kolme lasta. A) Omalta osaltani kesä on mennyt hyvin. Olen tykännyt tehdä työtä paperin labrassa. Tärkeimpänä asiana lienee työkaverit. MIKKO HEINONEN, 25 Mikko Heinonen on keskisuomalaisen Jämsänjokilaakson kasvatteja. UPM:n paperipaikkakunnalta kotoisin oleva nuorimies on monen B) Porukka on ollut tosi avuliasta! kaverinsa tavoin joutunut kuitenkin Luottamus ainakin on ollut hyvin etsimään työtä kotiseutunsa ulkoplussaa. puolelta. JUHO SMOLANDER, 25 Viides kesä tehtaalla meni Juholla päivämiehenä kuivausosastolla sellulla. Miehen haaveena on edelleenkin vakiduuni, vaikka paikan saaminen ei ole tänä päivänä olekaan itsestäänselvyys. Työpaikan saanti merkitsisi myös sitä, että isän, äidin ja äidinäidin leiväsaanti Kaukaalla saisivat jatkoa. Juhon mielestä työllistyminen Lappeenrannassa on vaikeaa, varsinkin jos ei osaa venäjää. A) Kesä meni aivan erinomaisesti. Työssä on ollut kivaa olla! B) Ei ole ollut ongelmia. Jos niitä on eteen tullut, kysymällä niistä on aina selvitty. C) Hyvä kysymys! Hakemuksia eri paikkoihin on laitettu. Tuo venäjänkielentaito olisi tärkeää. D) Kyllä se joka kesä on mielessä ollut.\n6 Luontokuvia kotapirtin seinällä Kiekot koriin Kotapirtillä! Kotapirtille hankittiin keväällä kaksi koria ja heittovälineitä, eli frisbeekiekkoja. Mainio uusi ohjelmanumero monenlaisiin illanistujaisiin. Kierrettävää rataa alueelle on vaikea istuttaa, mutta siirrettävät korit mahdollistavat laajankin pelialueen. Nyt vaan kiekkoja nakkelemaan! KOM MENT TI Keväästä lähtien Kaukaan tehtaiden Kotapirtin hajuhaittoja on reposteltu lehtien palstoilla, mielipidekirjoituksissa ja lukijoiden mobiiliestareissa. Hajuhaittoja on kommentoitu viikottain, syyttäen milloin mistäkin. Asioiden peittelystä, Välinpitämättömyydestä, tiedotuksen epätarkkuudesta ja ties mistä, jopa osaamisesta. salin seiniä koristamaan hankitut Jaakko Pursiaisen luontoaiheiset taulut ovat herättäneet kävijöiden keskuudessa ihastusta. Valokuvaamista innolla harrastava Pursiainen on saanut ikuistettua luonnon värejä, eläimistöä ja kasvi- Eniten polemiikkia aiheutti helteisiin kuntaa kauniilla, jopa koskettavalla vetoaminen. Kommentoijien taholta se naulattiin pohjanoteeraukseksi. tavalla. Kotapirtin ohella Pursiaisen valokuvia Näitä väitteitä on vaikea arvioida, kun ei ole parempaa tietoa. Kaupungin voi ihastella verkossa ympäristötoimi, samoin kuin Kaukaan tahotkin lienevät yhtä mieltä asiasta. Pysähtynyt ilma yöaikaan on voinut leijuttaa hajuja ja levitellä niitä tuulen tullessa eripuolille kaupunkia. Lyhytkierto kokeiluun Keskellä kaupunkia sijaitsevaa tehdasta voi kaikesta huolimatta pitää ympäristöstäänkin huolehtivana tuotantolaitoksena. Ensi vuonna alkava kolmeseiskan lyhytkiertokokeilu on saanut aikaan Marjolan Perhepäivässä paljon kekustelua. osanottajapula Itse kokeilusta päätettiin keväällä ja alkamisajankohta on vuoden- vaihteen tienoilla. Vuoden kokeilun jälkeen Marjolassa järjestetty lastentapahtuma ei saanut liikkeelle osallistujia äänestemään jatkosta. odotetulla tavalla. Lyhytkierron vaikutuksista jaksami- Hienot mökkeilysäät sekä tapahtumaseen ja terveyteen on vatvottu vuosi- runsas viikonoppu karkoittivat kansan kausia ja tilausta tälle näin ollen luonto- ja leikkirasteille. Paikalle vaivautui vain kourallinen näyttäisi olevan. lapsia vanhempineen. Kolmeseiskaa tekevien parissa Ohjelma oli kaikinpuolin kesäinen, uintia ja makoisia mielipiteet jakautuvat ristiin. On niitä, saunomista, jotka haluaisivat nykyiselle mallille muurikkalettuja. jatkuvuutta ja niitä, joiden mielestä parasta olisi paluu tätä edeltäneeseen vuoromalliin, jossa kierto aloitetaan iltavuoroilla. Kaksitoistatuntistakin tuntuvat jotkut haikailevan, ainakin sellun / energian porukka. Paperilla ei niinkään. Kaksitoistatuntinen on käytössä biojalostamolla. KESÄPELI\n7 OSASTO UINTI Uimahallilippuja PLM -toimistolta saa ma-pe klo välisenä aikana. Lippuvihkon hinta alkaen on 30 euroa, sisältäen 10 kpl kertalippuja. Lipuilla pääseen kaupungin molempiin uimahalleihin. Etu Paperiliiton Lauritsalan osasto 44 ry:n tarkoitettu jäsenille tarjoamia jäsenpalveluja ovat jaettavat ilmaisliput, myytävät jäsenhintaiset liput sekä muutaman palvelutarjoajan MYLLYSAAREN SAUNA kanssa sovitut alennukset lippujen hinnoista. Jäsenpalvelujen avulla on tarkoitus tukea ja kannustaa jäsenistöä osallistumaan virkistystoimintaan. Pokkeuksista (mm. avec) mainitaan Avantouinti 10 kpl:n lippuvihko a 30 tapahtuman ilmoitusten yhteydessä. euroa. Etu tarkoitettu jäsenille KAUPUNGINTEATTERI Näytäntöihin 5 euroa kpl. Lippuja voi ostaa pääluottamusmiehen toimistolta ma -pe klo välisenä aikana. Jäsenille KUNTOILU AC-RENKAAN TARJOUSHINNASTO Simolantiellä sijaitsevan rengasliikkeen tarjoushinnat ammattiosaston jäsenille. Tiedot merkkikohtaisista alennuksista, renkaiden asennuksesta ja säilytyksestä työsähköpostitse jaettavassa Os.44 Uutiskirjeessä. Muutoksista jäsenpalveluissa tiedotetaan osaston nettisivuilla. ja UPM:n sisäisen sähköpostin kautta työntekijöille jaettavassa Uuutiskirjeessä. SAIPAN KOTIPELIT Kaudelle on varattu 11 lippua/ottelu, A5 ja C3 katsomoissa. Lippuja saa PLM-toimistolta. Työssä käyville jäsenille RAVINTOLA O LEN ALENNETUT HINNAT 10% alennukseen oikeuttava 30 käyntikertaan kuntosalikortti ostetaan Lappeenrannan Kuntosalilla os. Oksasenkatu 8. Edun saa Paperiliiton jäsenkortilla LASKETTELU Joutsenossa sijaitsevien Myllymäen rinteiden kahden tunnin laskettelulippuja voi ostaa PLM-toimistolta. Liput myydään neljän lipun pakettina, joka maksaa 20 euroa. Laskettelu on edullinen tapa talviseen reippailuun. Etu tarkoitettu jäsenille Ravintola O le 15% alennus jäsenille. 15% alennus Ravintola Olé:n a la Carte annoksista koskien alku-, pääja jälkiruokia. Lounas hintaan 8e norm. 13e). Avoinna ma-la 11-23, su ºjäsenille ja heidän seuranaan ruokaileville TUPLANELONEN PDF -LEHTI Paperiliiton Lauritsalan os. 44 ry Toimitus: Pauli Vento 8/2014 Palaute:


Etusivu / Kirjanpito / Yhdenkertainen kirjanpito ei välttämättä ole yksinkertaisempaa\n05. toukokuutan 2022, 07:20 in Kirjanpito by Jonna Pulkkanen\nYhdenkertainen kirjanpito herättää varmasti monissa toiminiyrittäjissä mielenkiintoa, sillä senhän on pakko olla helpompaa kuin kahdenkertainen kirjanpito. Ehkä. Ehkä se on helpompaa, mutta jos aiot kirjanpidon tehdä itse, kannattaa samalla vauhdilla opetella kahdenkertainen kirjanpito. Yhden- ja kahdenkertainen kirjanpito ei kuitenkaan kovin paljon eroa toisistaan. Yhdenkertaisessa kerrotaan, mihin raha on mennyt, kun taas kahdenkertaisessa kerrotaan sen lisäksi, mistä raha on tullut.\nKuka voi tehdä yhdenkertaista\nToiminimiyrittäjällä on oikeus tehdä yhdenkertaista kirjanpitoa, jos kahdella peräkkäisellä tilikaudella seuraavista ehdoista täyttyy korkeintaan yksi:\nPalveluksessa on yli kolme henkilöä\nEli jos yrittäjä päättää palkata viisi työntekijää ja liikevaihto pomppaa 250 000 euroon, joutuu yrittäjä vaihtamaan yhdenkertaisen kirjanpidon kahdenkertaiseksi. Mutta jos yrittäjä palkkaa viisi työntekijää ja liikevaihto jääkin 150 000 euroon, eikä taseenkaan loppusumma ylitä sataa tonnia, voi yrittäjä tehdä vielä yhdenkertaista kirjanpitoa. Yhtä osumaa ei siis lasketa, mutta 2-3 osumaa vaatii jo kahdenkertaisen kirjanpidon.\nOn myös hyvä tietää, että vaikka oikeus yhdenkertaiseen kirjanpitoon löytyy, mikään ei estä silti tekemästä kirjanpitoa kahdenkertaisena!\nMiten ne eroaa toisistaan\nYhdenkertainen kirjanpito perustuu myös tositteisiin, ihan samalla tavalla kuin kahdenkertainen kirjanpitokin.\nOtetaan vaikka esimerkkinä toiminimiyrittäjän puhelinlasku. Yksinkertaisessa se kirjattaisiin puhelinkuluihin. Kahdenkertaisessa se kirjattaisiin myös puhelinkuluihin, mutta sen lisäksi kirjattasiin, että se maksettiin yrityksen pankkitililtä. Jos taas toiminimiyrittäjä saa asiakkaalta rahat työstä, yksinkertaisessa se kirjattaisiin pelkästään myyntiin. Kahdenkertaisessa rahat kirjattaisiin myös myyntiin, mutta kirjattaisiin lisäksi, että asiakas antoi rahat yrittäjälle käteisellä ja yrittäjä laittoi ne yrityksen kassalippaaseen.\nYhdenkertaisessa kirjanpidossa kulut ja menot kirjataan siis vain yhdelle tilille, kun taas kahdenkertaisessa kirjataan aina kahdelle tai useammalle tilille.\nYhdenkertainen kirjanpito tehdään aina maksuperusteisesti. Se tarkoittaa, että tapahtumat kirjataan kirjanpitoon sinä päivänä, kun maksu maksetaan tai työstä saadaan rahaa.\nTilinpäätöstä varten kirjanpito on kuitenkin muutettava suoriteperusteiseksi. Jos olet tehnyt työn joulukuussa ja rahat saat vasta tammikuussa, kuuluvat ne rahat oikeasti päättyvälle tilikaudelle. Kirjaa ne siis myyntiin loppuvalle tilikaudelle ja jätä suoritus huomioimatta uudella tilikaudella.\nYhdenkertaisessa kirjanpidossa ei ole määrättyä lakisääteistä muotoa, joten sen voi tehdä vaikka paperille. Mutta kuten kahdenkertaisessakin, jokaisesta tapahtumasta pitää löytyä tosite tai muu vastaava dokumentti. Tärkeää on myös tehdä kirjaukset selkeästi aikajärjestyksessä.\nKenelle se oikeasti käy\nYhdenkertainen kirjanpito soveltuu se parhaiten sivutoimiseen tai muutoin pieneen toimintaan. Toiminimiyrittäjä, jolla ei ole paljoa tositteita tai paljon käyttöä taseelle (esim. koneita ja kalustoa) pärjää kyllä hyvin yhdenkertaisella kirjanpidolla. Esim. palveluaan myyvän toiminimiyrittäjän, jonka kulut koostuvat pääsääntöisesti samoista asioista, voi tehdä kirjanpitonsa yhdenkertaisena, jos ehdot sen sallivat. Jos taas tositteita on paljon, yhdenkertainen kirjanpito voi muuttua nopeasti monimutkaiseksi.\nJos sinulla on mahdollisuus valita kumpaa tapaa käytät, suosittelen vakaasti harkitsemaan kahdenkertaista kirjanpitotapaa. Kahdenkertainen kirjanpito on kokonaisuudessaan selkeämpi kokopäiväisille yrittäjille ja sen avulla saat parempaa tietoa yrityksesi tilanteesta ajantasaisesti. Viimeistään veroilmoitusta täyttäessäsi huomaat, että kahdenkertainen kirjanpito oli sittenkin yksinkertaisempi!


Hyvitys ja korvaus: Air Alsie – AirHelp\nHyvitys ja korvaus: Air Alsie\nJos uskot voivasi saada Air Alsie -viivästyskorvausta tai Air Alsie -peruutuskorvausta, olet tullut oikeaan paikkaan. Voimme selittää lentomatkustajan oikeutesi ja mitä ne tarkoittavat, kun lentosi viivästyvät tai perutaan. Voit saada jopa 600 EUR henkilöä kohti. Käytä korvaustarkistustyökalumme selvittääksesi, mihin sinulla on oikeus, ja aloita korvaushakemuksesi laatiminen.\nAir Alsie: korvaus lennon viivästymisestä\nVaikka lentoyhtiöt, kuten Air Alsie, tekevät kaikkensa noudattaakseen ilmoittamiaan aikatauluja, lentojen viivästyksiä tapahtuu. Hyvä uutinen matkustajille on se, että lentomatkustajien oikeudet ovat olemassa sinun ja matkasi suojaksi, kun Air Alsie -lentosi viivästyvät.\nLisäksi sinulla on yleensä jopa 3 vuotta aikaa toimittaa Air Alsie -lentoyhtiölle korvaushakemus lentosi viivästymisestä. Sinun tarvitsee vain antaa lentosi yksityiskohdat, ja helppokäyttöinen lentoviivästyskorjauslaskurimme kertoo, onko sinulla oikeus rahalliseen korvaukseen, jonka asiantuntijatiimimme auttaa sinua saamaan.\nViivästyikö tai peruttiinko Air Alsie -lentoyhtiön lento? Ota selvää, kuuluuko sinulle jopa 600 EUR:n korvaus\nAir Alsie -lentoyhtiön korvaukset perutuista lennoista\nMikäli Air Alsie -lentoyhtiön lento perutaan, Euroopan lentomatkustajien oikeuksia koskevat lait ovat selkeät: Air Alsie -lentoyhtiön on tarjottava sinulle vaihtoehtoinen kuljetus määränpäähän tai hyvitys, jos mieluummin haluat sen.\nYleisesti ottaen, kun Air Alsie peruu lennot, he yrittävät varata uudelleen matkustajat heti toiselle lennolle ilman lisämaksuja. Voit pyytää muitakin muutoksia, jos vaihtoehtoinen lento ei sovi sinulle tai jos et enää halua matkustaa kyseistä reittiä.\nJos Air Alsie voi varata sinut uudelle lennolle, joka laskeutuu samaan aikaan kuin alkuperäinen lento, heidän ei tarvitse maksaa sinulle korvausta. Tämä on reilua, koska pääset määränpäähäsi niin, että suunnitelmasi häiriintyvät mahdollisimman vähän. Kuitenkin monissa tapauksissa matkustajilla, joiden lennot perutaan viime hetkellä, on perusteltuja vaatimuksia saada Air Alsie -lentoyhtiöltä korvausta perutusta lennosta.\nSiis siinä tapauksessa, että peruutus ei johtunut tapahtumasta, jota Air Alsie -lentoyhtiön ei voida odottaa hallittavan – esimerkiksi huonoista sääolosuhteista tai vaaratilanteesta lentokentällä. Näitä tapahtumia kutsutaan poikkeuksellisiksi olosuhteiksi.\nKoska Air Alsie -lentoyhtiön pääkonttori sijaitsee EU:n alueella, melkein kaikkia niiden tarjoamia lentoja suojaa (EY) N:o 261/2004, joka on yksi maailman kattavimmista lentomatkustajien oikeuksia koskevista laeista.\nMitä Air Alsie -lentoyhtiön lentoja (EY) N:o 261/2004 koskee?\nKuinka paljon lentokorvauksia Air Alsie -lentoyhtiöltä?\nOn poikkeuksia ja erityisiä olosuhteita, jotka voivat vaikuttaa tapauksessasi siihen korvaussummaan, joka Air Alsie -lentoyhtiön tulisi maksaa sinulle. Tarkistat korvaussumman helpoimmin ilmaisella korvauslaskurillamme.\nTietoa Air Alsie -lentoyhtiöstä


en-Bulldogs U15 kotivoittoon Northern Lightsista :: Bulldogs Sipoo\nen-Bulldogs U15 kotivoittoon Northern Lightsista\nKotijoukkue selvään 45-0 voittoon oululaisvieraista\nMolemmat joukkueet lähtivät peliin erittäin pienillä rostereilla. Vähäisestä pelaajamäärästä huolimatta Bulldogs piti hyvää tempoa niin hyökkäyksessä kuin puolustuksessa. Kotijoukkue oli selvästi parempi kaikilla pelin osa-alueilla ja selvästi pienempi Northern Lights ei pystynyt haastamaan kotijoukkuetta kuin ajoittain. Loppuvihellykseen mennessä koiralauma oli iskenyt taululle selkeät 45-0 lukemat. Sipoon Söderkullassa pelattu ottelu houkuttelu paikalle joitakin kymmeniä katsojia nauttimaan kauniista kesäsäästä ja junnujenkkifutiksesta.\nBulldogs-valmentaja Jussi Ala-Tuuhonen oli tyytyväinen joukkueen esitykseen. Koko joukkue esiintyi edukseen, mutta erityisesti valmentaja oli tyytyväinen ensimmäisen pelinsä pelanneeseen Valtteri Aaltoon, joka vastasi joukkueen erinomaisista potkupeleistä. Samoin Berkan Dugan oli jälleen pirteällä pelipäällä etenkin puolustuksen linjassa.\n"Puolustus antoi hyvin painetta vastustajalle. Hyökkäyspeli kehittyi ja tänään linja toteutti sovittuja asioita. Juoksupeli Emil Winqvistin johdolla toimi erinomaisesti." Ala-Tuuhonen totesi. "Heittopeleissä Altion ja Golanin yhteipeli toimi; onnistumisprosentti oli erittäin kova. Hyökkäyksessä on eväitä monipuolisempaankin peliin tarvittaessa. Meillä on treenattuna toinenkin hyökkäyssuunnitelma, mutta tätä ei ole vielä tarvittu. Vaihtoehtoja kuitenkin löytyy." Ala-Tuuhonen toteaa.\nSeuraavaksi vastassa on 18.6.2017 vieraskentällä Pori Bears. Tarkkoja tietoja Porin joukkueen koostumuksesta ei ole tiedossa, mutta koiralauma lähtee karhunkaatoon omilla vahvuuksillaan. "Meillä on edellytykset vahvaan peliin. Isokokoinen ja kovaotteinen linja antaa vahvasti painetta vastustajalle. Hyökkäyksessä pystymme etenemään sekä maassa että ilmassa. "\nLoppukauden tavoitteet ovat selkeät: "Tällä joukkueella tulemme taistelemaan sarjan voitosta. Jokaisessa harjoituksessa teemme töitä laadukkaasti ja edellinen Huskies-tappio antaa nälkää kehittyä. Puolustuspelin on vielä parannuttava jos haluamme haastaa hämeenlinnalaiset."\nBulldogs U15 roster 10.6.2017:\n#21 Berkan Dugan\n#20 Valtteri Aalto\n#95 Veeti Altio\n#32 Mika Löytönen\n#70 Jonatan Golan\n#41 Vilho Rytkönen\n#93 Aleksi Winqvist\n#69 Emil Winqvist\n#89 Felix Lehtonen\nValmentaja: Jussi Ala-Tuuhonen


Volkswagen Touran 2.0 TDI DSG 140 hv, 7-rek, hyvin varusteltu. kauko-webasto, navi, bluetooth, jne. Tila-auto 2013 - Vaihtoauto - Nettiauto\nMoottori 2.0 l, Diesel Rek.nro OUM-940\nMittarilukema 447 000 km Omistajia 2\nTarkista ajoneuvon tiedot. Lähetä tekstiviesti AT OUM940 numeroon 16258, saat ajoneuvon omistaja-/haltijatiedot sekä tekniset tiedot suoraan Trafin ajoneuvorekisteristä. Hinta 3,73 €/viesti. Lisätietoja »\nVolkswagen Touran 2.0 TDI DSG 140 hv, 7-rek, hyvin varusteltu. kauko-webasto, navi, bluetooth, jne.\nMyydään tai vaihdetaan halvempaan, hyväkuntoinen ja hyvin varusteltu 7- paikkainen diesel touran.\nHalvin 2.0 tdi nettiautossa tätä ikäluokkaa...\nleimaa marraskuuhun 2020.\nTuulilasi ja molemmat termostaatit juuri uusittu.\nVarusteita riittävästi, mm.\n- Webasto kaukosäätimellä ja ajotietokoneessa ajastintoiminnot\n- automaattinen 2-alueinen ilmastointilaite\n- navi ja bluetooth handsfree auton audiojärjestelmässä\n- 7 istuinta\n- Kaarrevalot, kääntyy ohjauksen mukaan\n- Kulmavalot, syttyy kun vauhtia alle 40 km/h ja olet kääntymässä.\n- Led- päiväajovalot\n- Start& Stop, poiskytkettävissä\n- Parkkitutkat edessä ja takana, näkyy näytöllä.\n- Parkkiavustin, ajaa auton itse parkkiin ja sieltä pois.\n- 2-hyvät renkaan alumiinivanteilla.\n- ja tietenkin nämä "perusjutut" sähkölasit,- peilit yms.\nAuto on huollettu säännöllisesti ja kaikki toimii niinkuin pitää vaikka on jo vähän ajettukin.\nOikeastaan muuta sanomista ei ole kun vauhtipyörä, joka muistuttelee äänellä olemassaolostaan välillä.\nMukaan mahdollista neuvotella myös suksiboksi kattotelineineen, silloin sopii tavaraa kyytiin enemmänkin vaikka on kaikki jakkarat käytössä.\nVaihdosssa mieluiten halvempi tai samanhintainen 7- paikkainen neliveto tila-auto, bensa, tai pikkuruokainen diesel. Vaihtohinta katsotaan tapauskohtaisesti.\nTai sitten Prius+ 7- paikkaisena tai -13 tai uudempi outlander diesel 7 paikkaisena ja mukaan tulee myös A6 allroad audi -05, diesel automaatti\nwww.nettiauto.com/audi/a6-allroad/10206163 Piilota »\nAntti Lahtinen, Pihtipudas\nParas aika tavoitella: puhelimella 8-22, sähköpostilla milloin vain\nVaihtokohde: Chrysler 300C (Myyty) - Nettiauto - Erik Lindel\nVolkswagen Touran 2.0, '14, 321 tkm\nVolkswagen Touran 2.0, '14, 325 tkm\nVolkswagen Touran 2.0, '14, 243 tkm\nVolkswagen Touran 2.0, '14, 146 tkm\nVolkswagen Touran 2.0, '14, 165 tkm\nVolkswagen Touran 2.0, '12, 189 tkm\nOUM-940, Nettiauto ID 10206127


Wicked & Mischievous life of Moira Hermione: Kaneli.\nJumalattaret: Afrodite, Venus.\nKaneli liitetään fyysiseen energiaan, psyykkisiin kykyihin, vaurauteen, intohimoon, rakkauteen, ennustamiseen, liiketoimiin ja parantamiseen. Se on uudistumisen symboli.\nKanelia on hierottu genitaalialueille stimuloimaan eroottisesti ja öljy voimistaa sensuaalisuutta.\nYrttilääkinnässä kanelia käytetään vilustumiseen, yskään, verenkiertohäiriöihin, sairaudesta toipumiseen, stressiin, uupumukseen, parantamaan ruokahalua ja ruoansulatusta, suolen toiminnan hitauteen, ilmavaivoihin ja ripuliin. Suuvetenä kanelia käytetään ienvaivoissa ja kurlausvetenä nielurisatulehduksissa. Vilustumiseen otetaan hyppysellinen jauhetta sekoitettuna teehen tai kaksikymmentä tippaa vodkaan tehtyä tinktuuraa teehen sekoitettuna, mutta kuivattua kanelia käytettäessä annostus on 0,5-1g kolmesti päivässä.\nKaneli alentaa veren rasva- ja kolesterolipitoisuuksia. Aromaterapiassa haihtuvaa öljyä käytetään särkyyn, masennukseen ja elämänvoiman vahvistamiseen. Lehtiöljyn vaikutus on virkistävää ja lämmittävää vilustumisissa ja lihas- ja reumasäryissä.\nNuuhkaistuna kaneli lisää kestävyyttä esimerkiksi pitkillä ajomatkoilla.\nHomeopatiassa kanelia käytetään synnytyksen jälkeisiin verenvuotoihin ja pitkittyneisiin kuukautisiin.\nÖljyjä on muistettava laimentaa riittävästi.\nVaroituksen sana: Ei saa käyttää raskausaikana lääkinnässä. Öljyjä ei saa käyttää sisäisesti.


Koiranpennun käsitteleminen | Musti ja Mirri\nVastuullinen kasvattaja on käsitellyt pentuja toistuvasti niiden syntymästä asti. Harjoituksia on syytä jatkaa heti ensimmäisestä päivästä lähtien uudessa kodissa, jotta siitä tulee normaali osa koira-arkea. Mitä käsittelyharjoituksista on hyvä tietää?\nMiten pentu nostetaan syliin?\nOta pentu syliisi lempeästi, mutta varmoin ottein. Älä roikota sitä vatsan kohdalta, vaan pidä toisella kädellä etujalkojen takaa kiinni. Toisella kädelläsi voit tukea pentua pepun alta. Tämä on tukeva ja turvallinen ote. Koiranpennuilla on paljon tarmoa ja usein ne pitkästyvät sylissä ennen kuin ehdit kissaa sanoa. Pyri siksi aina ennakoimaan rimpuilun alkaminen ja vapauta pentu sylistäsi ennen kuin sätkyily alkaa.\nMutta mitä tehdä, jos räyhä-riehu-sätky-potku kuitenkin yllättää?\nJos pentu rimpuilee, älä koskaan päästä siitä silloin irti. Muutoin pentu oppii, että sätkiminen ja rimpuilu on kannattavaa.\nOpeta pennulle myös, että syli on turvallinen ja mukava paikka – ja että sieltä pääsee pois, kun on rauhallinen.\nTulisielut ja ärjyvät äkäpussit\nJos karvapiraija iskee vapauttamisen jälkeen raivolla lahkeeseesi kiinni, nosta se rauhallisesti uudelleen syliisi ja pidä siitä kaikessa rauhassa lempeästi kiinni. Toinen vaihtoehto on ohjata pennun huomio leluun. Railakkaimmankaan pennun kanssa ei kannata riidellä, eli tilanteita ei kannata kärjistää eikä koiralle ole koskaan tarpeen suuttua. Tulisieluisimmat pennut tarvitsevatkin ennen kaikkea kosolti lempeää mutta varmaotteista sylkkyaikaa, oppiakseen hillitsemään kuohahtavia tunteitaan. Jos sinun pentusi on tulta ja tappuraa älä huoli, näistä veijareista kasvaa kärsivällisellä ja ystävällisellä kohtelulla hienoja ja upeita hauvoja ja erinomaisia harrastuskoiria! Pysy siis ärjyvän äkäpussin kanssa joka tilanteessa rauhallisena. (Vaikka se ei aina helppoa olisikaan.)\nKäsittelyharjoituksia on suositeltavaa tehdä päivittäin, ja aluksi silloin, kun pentu on unelias. Silittele koiraasi rauhallisin ja pitkin vedoin joka puolelta kehoa. Koske lempeästi pieniä korvia, tunnustele tassuja, kynsiä, anturoita, häntää ja suukoteltavaa naamaa.\nJos pentu alkaa purra kättäsi, älä nosta kättäsi pois, vaan anna vapaalla kädelläsi pentusi suuhun lelu.\nKun pentu päästää irti kädestäsi, silitä sitä vielä kerran ja irrota otteesi. Kun pentu rauhoittuu, jatka harjoitusta.\nPennut oppivat nopeasti kannattavan käytöksen oman toimintansa kautta, jos omistaja (ja koko perhe) toimii aina johdonmukaisesti.\nKatso alta video koiranpennun käsittelystä.\nKoiranpennun käsitteleminen | Musti ja Mirri - Copyright © 2020 Musti ja Mirri Oy


Nordic Health Magnesium Flakes 250 g | S-Apteekki\nNordic Health Magnesium Flakes 250 g\nKäyttö jalkakylvyssä: Kaada hiutaleita vadissa olevaan lämpimään veteen. Suosittelemme lisäämään hiutaleita n. 1 dl, mutta voit säädellä annostusta oman tarpeesi mukaan. Kylvetä jalkoja magnesiumkylvyssä 20 minuuttia .\nKäyttö kylpyammeessa: Käytä n. 2dl hiutaleita per kylpy. Voit säädellä annostusta oman tarpeesi mukaan. Nauti kylvystä 20 minuuttia.


Lanien kulisseissa | Forum24\nVectoraman pääjärjestäjä Jussi Korpimäki voi nyt huokaista ja keskittyä potkulautansa päältä tarkkailemaan, että kaikki sujuu.\nMontako vapaaehtoista tarvitaan järjestämään verkkopelitapahtuma?\nRaksilan jäähalli on loppuviikon ajan verkkopelien näyttämö.\nKentän reunoille on vedetty teattereissa käytettävää paloturvallista verhokangasta. Julkisivujen ikkunat on peitetty.\nLanit ovat käynnissä.\n– Syksystä astio lemme tätä valmistelleet. Kaikki on tehty täysin vapaaehtoisvoimin, sanoo Pohjois-Suomen suurimman verkkopelitapahtuman pääjärjestäjä Jussi Korpimäki.\nHän laskeskelee, että vapaaehtoisia on mukana noin 130.\n– Joka vuosi yritämme tehdä jotain paremmin. Olemme kohentaneet pro-puolen tuotantoa.\nPro-puolella hän tarkoittaa elektronisen urheilun eli eSportsin Suomen mestaruusturnauksia, joita Vectoraman yhteydessä käydään.\nKorpimäki itse ei ole oululaisia, vaan ajoi pohjoiseen maanantaina Vantaalta.\n– Vectoraman porukkaan tulin, kun vuosia sitten lähdimme veljeni kanssa roadtripille ja päädyimme World of Warcraft -kavereiden houkuttelemina järjestämään laneja Ouluun.\nVerkkopeli-ihmisten välillä vallitsee yhdessä tekemisen meininki.\nKorpimäki toteaakin, että tapahtumien järjestäminen on hänen panoksesta vapaaehtoistyöhön.\nVerkkopelitapahtuma eli tuttavallisesti lanit.\nRaksilan jäähallissa 7.–10. kesäkuuta.\nVectorama tarjoaa pelaajille nopean verkkoyhteyden, sähköt, pöydät ja tuolit.\nPelaajat tuovat omat tietokoneensa.\nTämän vuoden Vectorama on loppuunmyyty. Pelipaikan ostaneita on yli 900. Vieraita odotetaan kaikkiaan yli 2 000.\nVectoramassa käydään elektronisen urheilun (eSports) SM-finaali Dota 2:ssa ja 1. osakilpailu CS:GO:ssa.\n12 vapaaehtoistiimiä huolehtii jo mainittujen vastuualueiden lisäksi esimerkiksi ensiavusta ja turvallisuudesta.


Kun kuluttajasta tulee yrityspäättäjä – ja päinvastoin | Tuplaamo.fi\nKun kuluttajasta tulee yrityspäättäjä – ja päinvastoin\nKirjoittanut Tuplaamo | 17.03.2016 | 2 Kommentit\nTällä kerralla TuplaTurinoissa pohdittiin näkökulmaeroja B2B- ja B2C-markkinoinnissa. Milloin metamorfoosi ihmisestä yrittäjäksi tapahtuu ja miten ajattelutapa sekä ostopäätöksen muodostuminen silloin muuttuu?\nNiissä harvoissa yrityksissä, jotka rajaavat asiakaskuntaansa, asiakkaiksi rajataan usein joko yritykset tai kuluttajat\nOnko ostopäätöksessä eroa yrityksessä vs. henkilökohtaisessa elämässä?\nRationaalinen päätöksenteko vaatii myös tunnepohjaa\nB2C, B2B vai kuitenkin H2H?\nRäväkkyys toimii samalla tavalla bisneksessä kuin bisneksessä\nMitä asioita haluaisit TuplaTurinoissa käsiteltävän? Kommentoi alle tai pistä twiittiä #TuplaTurinat ja @Tuplaamo\n« Vanhassa vara parempi? | Palvelun osto vaatii vahvempaa luottamusta »\nTiina Tanskane\t18.3.2016 klo 11.24\nOn se melkoinen harmi, että yrityksistä tyypillisesti yritetään tehdä asiantuntevia, faktoihin ja muihin kylmiin asioihin panostavia, persoonattomia bunkkereita. Kuvitellaan, että asiakas haluaa pelkästään tuotteista ja palveluista tietoa. Tokihan asiakas juuri niitä haluaakin, mutta jos ne tiedot olisi höystettynä sillä tiedolla, että millainen se itse yritys on, niin tilannehan olisi täysin toinen. Onko se sitten tätä suomalaisten ujoutta ja vaatimattomuutta. Olihan se itsellänikin aluksi pieni kynnys laittaa se oma pärstä sinne nettisivuille, mutta onneksi laitoin. Kiitos teille “pojat” että autatte meitä pienyrittäjiä innostumaan markkinoinnista ja rohkaisette rikkomaan rajoja. Mukavuusalueen ulkopuolella voi joskus olla mukavaakin. Tekee hyvää välillä käydä sielläkin.\nPasi\t4.4.2016 klo 16.47\nPojat kiittää ja kumartaa.\nSen oman mukavuusalueen reuna voi monesti olla ihan liian turvallisesti lähellä ja\nlopulta sen yli astuminen ei ole oikeasti just yhtään mitään.\nUsein sen turvallisimman vaihtoehdon kautta meno juuri aiheuttaa noita persoonattomia bunkkereita.


Vierailijakirjoitus: Tarina tilitoimistojen markkinoinnista hektisessä internet-ajassa - Heeros\n– Kuulin että olet yritystä perustamassa. Miten homma edistyy?\n– Nyt alkaa paketti olla kasassa, sain tilitoimistonkin viimein valittua.\n– No oliko siinä joku erityinen ongelma? Eikö niitä netistä löydy?\n– Löytyy, ihan liikaakin. Googletin “tilitoimisto helsinki” ja täppäsin kymmenen ekaa linkkiä auki. Kaikki sanoivat olevansa “ammattitaitoisia” ja “luotettavia”, ja jokainen halusi olla minun “taloushallinnon kumppanini”. Voitko kuvitella?\n– No jäikö joku erityisesti mieleen?\n– Kaksi kymmenestä oli tuotteistanut ihan fiksun tuntuisen paketin aloittelevalle yritykselle. Heidän sivuillaan viivyin pisimpään. Sitten muistin, että nyhtöhernepaistos piti ottaa pois uunista jo tunti sitten. Asia unohtui vähäksi aikaa.\n– No mitä sitten tapahtui?\n– Muutamaa päivää myöhemmin tutkailin talousuutisia ja huomasin hyvännäköisen bannerin, jossa toinen näistä tilitoimistoista tarjosi luettavakseni aloittelevan yrityksen taloushallinto-opasta. Silmäilin sitä hetken, mutta sitten muistin että Pekko-Taavetti piti hakea päiväkodista jo kaksi tuntia sitten.\n– No miten tarina sitten jatkuu?\n– Seuraavana viikonloppuna selailin Facebookia samalla kun katsoin Netflixiä ja leikin Ruusu-Tuutikin kanssa, ja siellä tuli puolestaan vastaan sen toisen tilitoimiston mainos. Muistin silloin taas asian ja ehdin heidän sivuillaan juuri täyttää yhteydenottopyynnön, kun havahduin siihen, että vaimo piti hakea naurujudotunnilta jo kolme tuntia sitten.\n– No eikö tämä juttu koskaan lopu?\n– Malta vielä hetki. Seuraavan viikon alussa jälkimmäisestä tilitoimistosta sitten soiteltiin. Olivat kuulemma “ammattitaitoisia” ja “luotettavia” ja halusivat olla minun “taloushallinnon kumppanini”. Yritin sanoa, ettei minulle tarvitse enää myydä mitään, ja koitin kertoa itsestäni ja tarpeistani hieman enemmän, mutta en saanut oikein suunvuoroa. Soitin puhelun jälkeen sitten sille kilpailevalle tilitoimistolle suoraan. Saimme sovittua tapaamisen; heillä oli miellyttävän tuoksuiset toimitilat, kahvi oli asiallista ja kirjanpitopalveluiden hinta oli kohdillaan. Laitoimme nimet paperiin.\n– Eli mikä on tarinan opetus tilitoimistojen kannalta?\n– Ainakin se, että kannattaa löytyä Googlesta ja paketoida palvelut kohderyhmien kannalta houkuttelevasti. Mainontaa ja kiinnostavaa sisältöä on hyvä kohdistaa sivuilla vierailleille, koska ostopäätös voi kaikenlaisten kiireiden takia venyä. Ja kun päästään juttusille, niin kannattaa kuunnella enemmän kuin puhua. Ja se tulee vielä mieleen, ettei se naurujudo muuten ole lainkaan hauskaa. Vaimo oli tunnin jälkeen tosi kiukkuinen.


Pitkiä työpäiviä, aikatauluja ja livemusiikin huumaa – Festarikuvaajat ikuistavat asiakkaiden onnellisimmat hetket\nQstockin valokuvatiimin vastaava Riika Lantto on jo seitsemän vuoden ajan ollut festaroimassa kameran kanssa siellä, missä tapahtuu. Vaikka valokuvaajien työ on festivaaleilla juhlahumun ytimessä, niin työpäivät ovat tarkasti käsikirjoitettuja. Päivän ohjelma voi johdattaa kuvaajan lavan edustalta vaikkapa infopisteen katolle, eikä yksikään työpäivä takuuvarmasti ole samanlainen. Rentoa kesätunnelmaa ikuistetaan Lanton sanoin rakkaudesta lajiin.\nValokuvatiimin vastaava tarkkailee Kuusisaaren tohinaa jo kauan ennen pääpäiviä, sillä hänen tehtävänsä on dokumentoida alueen rakennusvaihetta ja infraa tulevien vuosien suunnittelua varten. Se tarkoittaa lukematonta määrää askelia ja rakennustöiden etenemisen odottelua, koska työpäivät kestävät yleensä aamusta iltaan saakka.\n”Mitä lähemmäs festaripäiviä mennään, niin sitä enemmän kuhina kasvaa. Qstockissa kuvaajien päivät ovat tarkasti käsikirjoitettuja, ja tehtäväni on laatia heille yksityiskohtaiset listat päivän toimeksiannosta. Kuvaan myös kuvituskuvia esimerkiksi vesipisteistä ja wc-alueista festariviikonlopun somea varten. Keikkoja ikuistamme silloin, kun aikataulumme sallii – ei ole siis kiveen hakattua, että jokainen saisi kuvata juuri sen suosikkibändinsä keikan” Lantto kertoo.\nFestarikuvaamisen koukuttavuus piilee siinä, että kuvaaja pääsee näkemään festarit sellaisesta perspektiivistä, mitä ei normaalisti festarikävijänä voisi kuvitellakaan. Uusien artistien ja musiikkigenrejen löytäminen aivan lavan edustalla on Lanton mukaan kiehtova etuoikeus. Ihanan työporukan ja yhteishengen siivittämänä viikonloppu on usein yksi kesän parhaista muistoista, jota vaalitaan vielä talven lyhyinä ja pimeinä päivinä. Ei siis ihme, että osa festivaalin valokuvaajista on ollut tiimissä mukana jo usean vuoden ajan.\n”Meille alkaa yleensä keväisin tulemaan sähköpostitse työhakemuksia ihan ilman julkista rekryäkin. Valitsemme hakijoiden joukosta niin tunnettuja pitkän linjan kuvaajia, kun myös alan uusia lupauksia. Viime vuoden kuvaustiimissämme oli mukana reilusti aikaisempaa enemmän uusia kasvoja” Lantto kertoo.\nFestivaalivalokuvaajan tärkein tehtävä on ikuistaa yleisön herisyttäviä kesähetkiä, joita voidaan myöhemmin hyödyntää tapahtuman sosiaalisessa mediassa ja markkinoinnissa. Qstockin valokuvaajan ei Lanton mukaan tarvitse olla alan ammattilainen, sillä musiikkitapahtumista ja festivaalityöskentelystä innostuminen on kaiken a ja o.\n”Vaadimme kuvaajiltamme erityisesti sitä, että työtä tehdään sydämellä ja siihen suhtaudutaan intohimoisesti. Emme halua, että festarikuvaajan työ on pelkkää suorittamista, koska tätä tehdään rakkaudesta lajiin. Asenne on meillä se, joka ratkaisee” Lantto kuvailee.\nFiilisten ikuistamista juhlahumun ytimessä\nVaikka festarikuvaajan työ onkin kesäisen juhlinnan paalupaikalla, niin työ ei itsessään ole pelkkiä tanssiaskeleita. Valokuvaajat saavat kuvata jokaista keikkaa lavan edessä kolmen ensimmäisen kappaleen ajan, joten hetkien ikuistamiseen vaaditaan ripeitä liikkeitä. Tiettyjen aikarajoitusten lisäksi kuvaajilla on tarkasti määritellyt reitit, joita pitkin he saavat liikkua. Myös työasujen on oltava yhtenäiset, ja äärimmäisiin sääolosuhteisiin on syytä varautua.\n”Yksi mieleenpainuvimmista Q-muistoistani on viime kesältä, kun perjantaina satoi lähes koko päivän kaatamalla vettä. Jokaisen kuvaajan kamerat menivät ainakin hetkittäin rikki kosteuden vuoksi. Kuivattelimme vuorotellen kameroiden koneistoja hiustenkuivaajalla, mutta silti yksi kameroista sanoi sopimuksensa irti lopullisesti. Noin suuria katastrofin aineksia ei ole aikaisemmin festarikuvaajan urallani tullut vastaan” kuvaustiimin vastaava muistelee.\nSateisesta säästä huolimatta päivästä saatiin upeita otoksia. Yleisö oli pukeutunut värikkäisiin sadetakkeihin, ja märissä olosuhteissa tanssiminen toi juhlimiseen oman tunnelmansa. Lantto kertoo täydelliseen festivaalikuvaan kiteytyvän juuri sellaisia hetkiä, jotka kuvastavat tapahtuman lämmintä ja onnellista tunnelmaa.\n”Onnistuneeseen festarikuvaan on taltioitu aitoa onnea ja festarifiilistä. Se voi olla esimerkiksi auringonlaskun aikaan rytmirannasta, kun ihmiset tanssivat siellä niin, että rannan hiekka pöllyää. Tai kenties se on kuva jostain eturivin fanista, jonka kasvoilta heijastuu jokin tunne esiintyvää artistia kohtaan. Tärkeintä täydellisessä Qstock-kuvassa on se käsillä oleva kaunis hetki” Lantto pohtii hymyillen.\nKiehtooko sinua kokea Qstock linssin läpi festarikuvaajana? Lähetä portfolio ja lyhykäinen avoin hakemus meille osoitteeseen some @ qstock.fi.\nKuva: Toni Eskelinen /Qstock 2021


Fendt 650 Tendenza 2019 - Matkailuvaunu - Nettikaravaani\nRekisterinumero DKF-584 Vm./Rek. vuosi 2019\nTarkista ajoneuvon tiedot: Lähetä tekstiviesti AV DKF-584 numeroon 020202. Saat tiedot ajoneuvosta, sen omistajasta ja haltijasta. Rekisteritietojen tietolähteenä on Traficom. Hinta 4,90 € / haku. Lisätietoja »\nFendt 650 Tendenza\nHuippuvaunu huippulomille huippukäyttäjälle!\ntruma inet box etäkäynnistys\nDKF-584, Nettikaravaani ID 1567813


Turun musiikkijuhlat: Maailman kauneimmat sanat ja sävelet - Saksasta! - esiintyjinä sopraano Johanna Rusanen-Kartano, pianisti Ville Matvejeff ja kirjailija Outi Pakkanen - Finland Festivals\nTurun musiikkijuhlat: Maailman kauneimmat sanat ja sävelet – Saksasta! – esiintyjinä sopraano Johanna Rusanen-Kartano, pianisti Ville Matvejeff ja kirjailija Outi Pakkanen\nTurun Kirjamessut ja Turun musiikkijuhlat järjestävät torstaina 26.5.2016 klo 18.00-19.30 (osoitteessa: Goethe-Institut, Salomonkatu 5 B, 00100 HELSINKI) illan, jonka teemana on saksalainen kirjallisuus ja musiikki. Tapahtuma liittyy Turun Kirjamessujen 30.9.-2.10. Saksa-teemaan. Turun Messukeskus ja messuyleisö saavat tuolloin vieraakseen joukon saksalaisia kirjailijavieraita. Messuille saapuvat Marion Brasch, Marica Bodrožić, Jenny Erpenbeck, Mirna Funk, Wladimir Kaminer, Sylvia Löhken, Terézia Mora, Stefan Moster ja Jan Costin Wagner. Luvassa on myös kiinnostavaa ja ajankohtaista keskustelua mm. maahanmuuttoteemalla. Saksalaisten kirjailijoiden vierailua Turussa isännöi Goethe-Institut Finnland. Turun Musiikkijuhlat järjestetään 11.-20.8.2016.\nMaailman kauneimmat sanat ja sävelet –Saksasta! –illassa sopraano Johanna Rusanen-Kartano ja pianisti ja Turun musiikkijuhlien taiteellinen johtaja Ville Matvejeff esittävät saksalaista musiikkia, jonka lomassa Rusanen-Kartano sekä kirjailija Outi Pakkanen (Otava) keskustelevat suosikeistaan saksalaisessa musiikissa ja kirjallisuudessa.\nHaastattelijana toimii Turun musiikkijuhlien toiminnanjohtaja Liisa Ketomäki. Lisäksi Ketomäki ja Turun Kirjamessujen ohjelmapäällikkö Jenni Haukio kertovat illan yhteydessä tapahtumiensa ennakkotunnelmista.\nTilaisuus on maksuton ja paikat täytetään saapumisjärjestyksessä. Goethe-Instituutin tiloihin mahtuu n. 90 hengen yleisö.


Millin vakka: Toukokuun teemakukkia 6/6\nLähettänyt Millin klo 9.44\nSusuPetal 30.5.2016 9.52\nVakallinen kauneutta, kesää!!\nSarastuksia 30.5.2016 10.31\nSelma 30.5.2016 11.29\nKaunis Millin kukkavakka, ihanan kekseliästä :-)\nEsther Helmiä 30.5.2016 11.43\nKiitos kun keräsit vakallisen kauniita kesäkukkia ja näitä saakin ihailla pitkään! Onnea papukaijamerkistä myös :)\nTuulento 30.5.2016 19.42\nKiitos vain kukkavakasta! Vielä kun teet kollaasin, niin hienoa!!\nUUna 30.5.2016 21.02\nKukkavakka!! Onhan siinä ideaa kylliksi ja kaunis tuli. Onnea papukaijamerkistä :-)\nMillin 31.5.2016 8.57\nKiitos teille ihanat blogiystävät!


Seikkailua Maailmalla | Page 2\n8.3.2019 pk inter\tLeave a comment\nKauan odotettu päivä koitti eilen, kun me naiset pääsimme viimein Heria Voithias -keskukselle kohtaamaan pakolaisia. Suihkupäivänä paikalla oli siis vain naisia, joten ohjelmaan kuului peseytymisen lisäksi mm. kasvohoitoja, kynsien lakkausta ja hiusten letitystä.\nKuvan jälkeen Essikin sai manikyyrin 😀\nPäivän aikana pidettiin myös opetustuokio/hartaus ja saimme nauttia yhdessä lämpimän aterian.\nLapset valloittivat ainakin minut ihan mennen tullen! Vaikka yhteistä kieltä ei useimpien kanssa löytynyt, ei leikkiminen tuottanut ongelmia, vaan puuhastelimme kaikenlaista niin pienten kuin isompienkin lasten kanssa. Kaiken kaikkiaan päivä oli ihanan rauhallinen ja ilon täyteinen, saimme kiittää Jumalaa Hänen mahtavasta työstään!\nTänään oli sitten miesten vuoro päästä työntouhuun, kun keskuksella oli miesten suihkupäivä. Me Essin kanssa taas saimme mahdollisuuden mennä avuksi nuorille naisille suunnatulle taideterapiatunnille, joka on myös Helping Handsin järjestämää toimintaa. Tutustuimme ensin vähän toisiimme kahvittelun merkeissä ja sitten maalasimme sormiväreillä, mitä taustalla soiva musiikki vain mieleen toi. Tytöt päästivät todella luovuutensa valloilleen ja seinät ja lattiakin oli loppujen lopuksi maalin peitossa 😀\nOn ollut jotenkin ihan tosi mahtava huomata, miten Jumala käyttää meitä kaikkia, niin erilaisia kuin ollaankin. Se ei vaadi mitään tiettyjä ominaisuuksia tai tiettyjä lahjoja, että voi toimia Jumalan valtakunnan hyväksi, vaan Hän käyttää jokaista juuri sellaisena kuin olemme, sellaisina joksi Hän on meidät itse luonut. ”Jumala on kuitenkin asettanut ruumiiseen kaikki eri jäsenet niin kuin on nähnyt hyväksi. Jos kaikki olisi yhtä ja samaa jäsentä, olisiko silloin mitään ruumista?” (1. Kor. 12:18-19) On jotenkin tosi puhuttelevaa, miten Jumala on tännekin keskukselle tuonut nämä kaikki työntekijät omine persoonallisuuksineen ympäri maailmaa mahdollistaakseen sen, että ruumis, jonka pää on Jeesus Kristus, toimii. Että Hänen suunnitelmansa etenee ja evankeliumi leviää kaikille kansoille. ”Kristus on niin kuin ihmisruumis, joka on yksi kokonaisuus mutta jossa on monta jäsentä; vaikka jäseniä on monta, ne kaikki yhdessä muodostavat yhden ruumiin.” (1. Kor. 12:12)\nSeikkailua Ateenan kaduilla\n5.3.2019 pk inter\tLeave a comment\nEilen vihdoin pääsimme aloittamaan kauan odotetun reissumme. Matkamme alkoi aamu viideltä, jolloin starttasimme SRO:n pihasta. Unihiekkaa silmissä ja sydämet täynnä uteliaisuutta matkasimme lentokentälle. Helsingistä lensimme Frankfurtin kautta Ateenaan. Kiitos Herran matkamme sujui turvallisesti ja kaikkien tavarat löytyivät Ateenaan asti!\nAteenan lentokentältä suuntasimme kohti asutoamme. Ruokakaupan etsiskelyn ja asuntoomme tutustumisen jälkeen Outi piti meille vielä iltahartauden. Luimme Matteuksen evankeliumista kohdan, jossa Jeesus kutsuu Pietaria kävelemään luokseen vetten päällä (Matt. 14: 22-33). Itseä puhutteli se, kuinka vaikka Pietari kuinka oli nähnyt Jeesuksen tekevän ihmeitä ja tiesi Hänen olevan Jumalan Poika, hän silti alkoi epäilemään pystyisikö kävelemään vetten päällä. Pietari unohti, mitä Jeesus oli hänelle sanonut, ja käänsi katseensa pois Jeesuksesta ympärillä myrskyävään mereen. Niinkin ”pyhä” (jos niin voi sanoa) ihminen kuin Pietari olikin, hän oli vain ihminen. Ja me ihmiset olemme vajavaisia, jotka törppöilemme ja epäonnistumme ja unohdamme Jumalan suuruuden. Silti Jeesus auttoi hädässään huutavaa Pietaria, ja silti Pietari sai toimia Jumalan valtakunnan eteen. Jumala käyttää meitä vajavaisia, syntisiä ihmisiä. Emme me pysty mihinkään ihmetekoon, rakkauteen saatikka evankeliumin kertomiseen ilman Häntä. Mutta se siinä niin lohdullista onkin. Kuinka mieletöntä on, että kaikkivaltias Jumala käyttäisi juuri minua, syntistä ja pientä ihmistyttöä, Hänen täydellisen suunnitelmansa eteenpäin viemiseksi? Me kaikki olemme yhtä tärkeitä evankeliumin levittämisessä, jokainen omalla paikallamme. Ja me jokainen olemme yhtälailla Jumalan täydellisen rakkauden ympäröimiä.\nTänään saimme herätä, kaivattujen yöunien jälkeen, kauniiseen auringonpaisteeseen. Kreikkalaista jogurttia (ja muita herkkuja) nautittuamme lähdimme kohti Ateenan keskustaa. Tänään emme vielä päässeet keskukselle, vaan vietimme päivän tutustuen Ateenaan.\nKiertelimme ympäri suloisia putiikkeja (voi kuinka ihania pieniä kujia täällä onkaan!), käyskentelimme Kansallispuistossa sekä seurasimme Tuntemattoman haudan presidentillisen vartiokaartin vahdinvaihtoa.\nPääsimme myös heti ensimmäisenä päivänä maistamaan kreikkalaisten kuuluisia gyros pitoja sekä kreikkalaista salaattia. Nam!\nJumala siunasi meitä aivan upealla, koko päivän kestävällä auringon paisteella, sekä lämmöllä. Voi kuinka pieni suomalainen sieluni nauttii tästä lämmöstä!\nPäivän päätteeksi kiipesimme vielä Paavalin jalanjäljissä Areiopagin kukkulalle. Allemme piirtyi koko Ateena, ja saimme katsella sen komeutta. En ole itse aiemmin käynyt Ateenassa, ja oli älyttömän upea kokemus päästä näkemään samoja paikkoja, jossa Paavali on monia vuosisatoja sitten kulkenut. Maisemien näkeminen omin silmin konkretisoi Raamatun sanaa aivan uudella tavalla.\nJumala puhutteli minua tänään aivan erityisesti sillä kauneudella, jota Hän on meille luonut. Kuinka upeasti Hän onkaan suunnitellut jokaisen kiven, puun, eläimen ja ihmisen. Jo pelkästään luonto todistaa Luojan olemassa olosta ja Hänen rakkaudestaan. Vaikka tämän on aina tiedostanut niin Jumalan luomistyö avautui itselle jotenkin aivan uudella tavalla, kun sain nähdä niin Suomen maisemista poikkeavia paikkoja. Rakastuin Kreikan\nmaisemien eksoottisuuteen ja ei voi muuta kuin ylistää Jumalaa Hänen kättensä työstä!\nHuomenna minulla ja Elvillä on edessämme ensimmäinen päivä keskuksella. Keskuksella on naistenpäivä ja sen takia jätänkin tänään rukouspyynnöksi huomenna keskuskelle tulevat pakolaisnaiset- ja lapset. Herra siunatkoon heidän elämäänsä ja huomista keskuspäivää\nIhmiselle se on mahdotonta mutta Jumalalle on kaikki mahdollista\n1.3.2019 pk inter\tLeave a comment\nMatkamme kohti Ateenaa on kulkenut erinäisten vaikeuksien kautta. Alunperin meitä oli lähdössä Ateenaan vain kaksi. Määrä kuitenkin kasvoi syksyn aikana. Ryhmän lisäys ei tehnyt ryhmässä olemisesta helpompaa. Emme tunteneet toisiamme entuudestaan ja toistemme vahvasti erilaiset persoonat hämmensivät. Tämän takia luottamuksen rakentaminen tuntui mahdottamalta. Aloimme ahdistua, sillä lähtö lähestyi uhkaavasti. Jumalalla oli kuitenkin homma koko ajan hanskassa.\nArmossaan Jumala ravisteli ja kasvatti meitä kaikkia joululoman aikana.\nKevätlukukaudella joukkoomme saapui myös uusi oppilas. Nyt meitä oli yhteensä neljä.\nKuvassa vasemmalta oikealle: Matias, Miika, Elvi ja Essi. 🙂\nPääsimme tutustumaan toisiimme aivan uudella tavalla kuin mitä aiemmin, mm. pyhäkoulujen suunnittelun, pantomiimien sekä yhdessäolon kautta. Jumala järjesti asiat aivan ihmeellisesti. Hän avasi silmämme näkemään erilaisuuden rikkauden ja ennenkaikkea sen, ettemme pysty mihinkään ilman Häntä.\nNyt matka on aivan nurkan takana, kuinka onkaan mahdollista tällaisen syksyn jälkeen lähteä kohti Ateenaa täynnä intoa ja luottamusta muihin, sekä Jumalaan.\nSaimme tämän päivän jumiksessa siunauksen matkaamme.\nSiunauksen jälkeen napsasimme vielä kuvan ohjaajamme Outin kanssa 😛\nVoimme rukoilla ja kiittää näillä Psalmin 121:6-8 sanoilla matkaamme: Aurinko ei vahingoita sinua päivällä eikä kuu yöllä. Herra varjelee sinut kaikesta pahasta, hän varjelee sinun sielusi. Herra varjelee sinun lähtemisesi ja tulemisesi nyt ja ikuisesti.\n– Miika, Matias, Elvi ja Essi\n”Emme voi olla puhumatta siitä, mitä olemme nähneet ja kuulleet.” Apt.4:20\n20.4.2018 pk inter\tLeave a comment\nOlemme olleet nyt kuukauden ajan Suomessa matkan jälkeen ja tähän aikaan on sisältynyt paljon matkan prosessointia ja palautumista Suomeen. Matka oli kokonaisuudessaan hyvin kasvattava ja opettavainen. Olemme kiitollisia siitä kaikesta, mitä saimme nähdä ja kokea Ateenassa, erityisesti pakolaiskeskuksella. Keskuksella saimme tavata ihmisiä, jotka tulevat hyvin erilaisesta kulttuurista kuin mistä me tulemme ja opimme tarkastelemaan elämää ja maailmaa myös heidän silmiensä kautta. Käteen on jäänyt erityisesti kiitollisuus siitä, että saamme elää vapaassa ja turvallisessa Suomessa. Olemme saaneet oppia paljon omista lahjoistamme sekä tekojen merkityksestä; jollekin ihmiselle voi olla suunnattoman tärkeää vain pysähtyä ja olla läsnä.\nTämän matkan jälkeen lähetystyö on konkretisoitunut omassa elämässämme ja ymmärrämme paremmin sen merkityksen ja tärkeyden. Sydämessämme on syttynyt pieni liekki lähetystyötä kohtaan ja kynnys lähteä samankaltaiselle matkalle on madaltunut. Ehkäpä löydämme itsemme vielä lähetyskentältä jostain päin maailmaa, jos Jumala suo.\nLoppukevään keskitymme pääsykokeisiin lukuihin ja muihin tulevaisuuden suunnitelmiin. Toivomme, että työmme keskuksella on kantanut hedelmää pakolaisten sydämissä ja jatkamme rukoilua heidän ja keskuksen työn puolesta.\n<3: PK inter: Sanni, Suvi, Johanna ja Elina\n9.3.2018 pk inter\tLeave a comment\n”Mutta hän on vastannut minulle: ”Minun armoni riittää sinulle. Voima tulee täydelliseksi heikkoudessa.” Sen tähden ylpeilen mieluimmin heikkoudestani, jotta minuun asettuisi Kristuksen voima.” 2. Kor. 12:9\nKiipesimme maanantaina yhdessä PK:n kanssa Lykabettos -vuorelle. Mitkä maisemat!\nMaailman parasta jäätelöä.\nPK:n kanssa syömässä kreikkalaista ruokaa: salaattia ja pita-gyroksia.\nPilvinen Ateena yläilmoista.\nPlaka yläilmoista. Kuva otettu Areiopagilta – siis Paavalin jalanjälissä! (Ap.t. 17)\nTiistaina pääsimme yhdessä PK:n kanssa tutustumaan Kreikan kulttuuriin. Kuvassa maailman kuuluisimman akropoliksen Parthenon temppelin rauniot. Ihmeellistä miten monta sataa vuotta sitten on osattu rakentaa jotakin tuollaista…\nSaippuakuplia vanhan Plakan kaduilla.\nPK (SRO:n Nuorten Raamattulinja) saapui täksi viikoksi opintomatkalle Ateenaan. Olemme tehneet paljon yhdessä: maanantaina kapusimme ihastelemaan Ateenaa vuoren huipulta, tiistaina tutustuimme Kreikan historiaan ja keskiviikkona pakolaiskeskuksen töiden jälkeen suuntasimme yhdessä kaupungin keskustaan ostoksille. Oli ihanaa päästä tutustumaan Ateenan ”kulttuurikohteisiin” paremmin: saimme kulkea Paavalin jalanjäljissä Areiopagilla, ihastelimme Ateenan Akropoliksen arkkitehtuuria ja kiertelimme vanhassa kaupungissa.\nKeskiviikkona pääsimme taas työn pariin. Joimme monet kupit teetä ja söimme pizzaa lasten kanssa.\nTavattoman hyvää appelsiinimehua! Vie kielen mennessään.\nHyvää ruokaa on syöty paljon. Kuvassa sienirisottoa ja tabbouleh salaattia.\nMonanstirakin aukio iltahämärässä.\nKevättä ilmassa – täällä kukkii jo!\n”Näkyikö Jumala täällä tänään?” kysytään jokaisen työpäivämme jälkeen loppupiirissä. Pakolaiskeskuksen työ on välillä kovin raskasta: oma tekeminen saattaa tuntua mitättömältä ja työn tulosta ei tohdi nähdä. Pakolaisten vaikeudet ja heidän raskaat kokemuksensa saavat mielen murheelliseksi. On vaikea havaita maailman tuskan ja taakan keskellä Jumalan työtä, jota kuitenkin tapahtuu. Jokaisen loppupiirin aikana kuitenkin todetaan, että Jumala teki todella työtänsä ja välitti rakkauttaan: lapset nauroivat ja leikkivät, aikuiset pystyivät avaamaan sydäntään, Raamatunkohta tai rukous kosketti, joku hymyili minulle. Jumala on läsnä arjessamme ja ilmentää itseään mitä ihmeellisimpien asioiden kautta. Hänen läsnäolonsa ei aina tarkoita yliluonnollista järkeä järisyttävää tunnetta tai tapahtumaa, vaan kerran ihmiseksi maan päälle tullut Jumala loistaa valoaan jo vaikka hymyistämme. Vapaaehtoistyön tekeminen on jatkuvaa kamppailua oman yrittämisen ja armoon luottamisen välillä: kun luotan itseeni, en voi nähdä Jumalan työtä. Ja kun näen itseni epäonnistuneena ja heikkona, juuri silloin Jumala tekee työtä minussa ja minun kauttani.\nJospa kauneinta on keskeneräisyys\nJospa kirkkainta on aamun hämäryys\nVaikka yrittäisin sormet verillä\nSillä tarvitseeko terve auttajaa\nEihän täydellinen kaipaa Jumalaa\nkun Vapahtajani nään\nExit – Keskeneräinen\n5.3.2018 pk inter\tLeave a comment\nHupia ja töitä\n3.3.2018 pk inter\tLeave a comment\n”Mutta minä saan riemuita Herrasta, iloita Hänen avustaan. Minä tunnen sydänjuuriani myöten: ei ole ketään sinun kaltaistasi Herra! Köyhän ja avuttoman sinä vapautat sortajan vallasta, heikon sinä pelastat väkevän kädestä.”\nMaanantaina nousimme Parnitha-vuorelle katselemaan maisemia. Rivakan tuulen takia emme kuitenkaan viipyneet huipulla kauaa.\nNäkymä hissistä oli huima.\nTiistaina leikimme lasten kanssa, kuten aiempinakin päivinä keskuksella. On ilahduttavaa nähdä, kuinka lapset leikkivät innoissaan ja pyytävät syliin ja reppuselkään. Vaikka olisi itse jo väsynyt, on vaikea kieltäytyä ottamasta reppuselkään niin valloittavalla hymyllä puettua lasta.\nPuiset kakkupalat aseteltiin uudeleen kerta toisensa jälkeen taas yhdeksi kakuksi. Aina ei ollut kuitenkaan aivan selvää, kuinka päin palat kakkuun sopivat.\nVanhemmat lapset kokosivat innolla palapeliä, johon kaikki saivat liittää omat palasensa.\nAamulla väsyneenä ja toisinaan jopa ärtyneenä ei aavistakaan, kuinka nuo riemuiten leikkivät lapset antavatkaan iloa ja valoa päivään. On hienoa kuinka voimme niin monilla ja niin pienilläkin asioilla olla välittämässä Isän rakkautta, vaikka emme edes tunne heitä. Voimme olla läsnä ja käyttää juuri niitä taitoja ja ominaisuuksia, joita meillä on. Voimme kulkea hetken vierellä ja välittää palan Isän suunnattomasta armosta ja rakkaudesta evääksi matkalle.


Kamera | Samsung Galaxy S8 ja S8+ | Samsung Suomi\nUseimmat älypuhelinten kamerat toimivat parhaiten päivällä, mutta elämä jatkuu ympäri vuorokauden. Siksi loimme kameran, joka toimii sekä päivällä että yöllä – ja teimme siitä vieläkin paremman Galaxy S8:lle ja S8+:lle. Pääkameraa ja etukameraa on kehitetty niin, että kuvista tulee valoisia ja selkeitä heikossakin valaistuksessa.\nOta selfie-kameralla kuvia, joita todella haluat jakaa. Älykäs automaattitarkennus löytää kasvot niin, että kaikki kuvassa olevat näkyvät tarkasti riippumatta siitä käytätkö selfie-keppiä vai et. Parannettu multi-frame -kuvankäsittely tekee selfie-kuvista teräviä ja yksityiskohtaisia.\n*Galaxy S8:lla tai S8+:lla otettu näyttökuva.\nSMART AF TARRAT\nVangitse yön hetket\nGalaxy S8:n ja S8+:n pääkamera selviytyy hienosti pimeydestä. Valovoimainen F1.7-aukkoinen objektiivi ja kuvakennon suuremmat pikselit (1,4 µm) keräävät enemmän valoa heikoissakin valaistusoloissa. Siten kuvauskohteesi näkyy kuvassa.\nDual Pixel -kenno\nKun haluat nopeasti tallentaa hetken, tarvitset kameran, joka toimii yhtä nopeasti kuin tarkastikin. Dual Pixel -kenno, valovoimainen objektiivi ja suuri aukko varmistavat, että Galaxy S8:n tai S8+:n kamera tarkentaa yhtä sujuvasti kuin omat silmäsi ja tuottaa teräviä ja eläviä kuvia.\nKun tähdet suosivat täydellistä kuvaa, Galaxy S8:n tai S8+:n kamera on valmiina tallentamaan hetken. Kamerassa on parannettu kuvankäsittely – se ottaa useamman kuvan ja yhdistää ne yhdeksi suuren tarkkuuden kuvaksi. Sinun täytyy vain painaa laukaisinta.\nLiki samassa tasossa takapuolen kanssa oleva takakamera takaa tasaisen profiilin.\nVideo, joka näyttää takakameran sijoittuvan osa kerrallaan puhelimen sisään niin, että se on täysin linjassa Galaxy S8:n taustapuolen kanssa.\nVoit ottaa kaiken irti Galaxy S8:n tai S8+:n kamerasta käyttämällä Pro Mode -tilaa. Pro Mode -tilassa voi säätää ISO-lukua, suljinaikaa, värisävyjä, manuaalista tarkennusta ja valkotasapainoa.\nSULJINAIKA VALOTUSARVO VALKOTASAPAINO\nKäyttämällä valikoivaa tarkennusta voit muuttaa kuvan syväterävyyttä sen jälkeen, kun olet ottanut kuvan. Valitse haluamasi vaihtoehto: tarkennus etualalle, taka-alalle tai molempiin.\nEtualan tarkennus Taka-alan tarkennus Koko kuvan tarkennus\nOikea suodatin voi muuttaa kuvan mestariteokseksi. Ennakkokatselutoiminnolla voit valita useiden eri suodatinten väliltä parantaaksesi kuvaa jo ennen kuin olet ottanut sen.\nEri valintoja ja kuvaustiloja on todella paljon. Kaikki mitä tarvitset upeiden kuvien ottamiseen on sormiesi ulottuvilla.\nPlay Pyyhkäise ylös/alas\nVaihda etu- ja pääkameran välillä\nPlay Vedä suljinta\nZoomaa lähemmäksi tai kauemmaksi\nPlay Pyyhkäise vasemmalta\nPlay Pyyhkäise oikealta\nSuodattimet, tarrat ja leimat\nGalaxy S8:n ja S8+:n kuvia\nHae inspiraatiota ja vaikutu Galaxy S8:lla ja S8+:lla otetuista upeista kuvista.


Seksiseuraa, ilmaiseksi - 100 suomalainen sivusto Seksiä Tämän testin tulos voi yllättä! Hanki seksiseuraa - Suomen suurin seksitreffi sivusto Voit hakea seksiseuraa alueeltasi heti rekisteröidyttyäsi. Ota yhteyttä jäseniin Voit ottaa yhteyttä kiinnostaviin jäseniin monilla eri tavoilla ja sopia kuuman tapaamisen. Isotissinen vähän tukeva nainen kaipaa seksiseuraa. Isotissinen blondi odottaa yhteydenottoasi! Tarkoitus oli tietysti saada rehellisesti pillua. Ilmaista pillua nyt heti : 5 paikkaa löytä ilmaista seksiä Panoseuraa netistä - hanki ilmaista seksiseuraa, suomesta Katso tulokset ja ylläty! Lämpenevä kevät, naisten vähenevä vaatetus ja hormonit on vaarallinen yhdistelmä, joka ajaa joskus sälittäviin tekoihin. Panotreffit on Suomen suurin seksideitti palvelu. Sivustolla voit hakea seksiseuraa kaupungistasi. Löydä mieleisesi seksikumppani ja järjestä seksitreffit.\nSeksiseuraa: Seksiseuraa heti pillua takaapäin\nTässä 5 poimintaa seksiseuranhakuun orientoituneista sivustoista, joista kiimaiset kansalaiset etsivät petikumppania tai muuta seksuaalissävytteistä seuraa:. Siksi suosittelemme aina olemaan aktiivinen. Ole rehellinen siitä, miltä näytät ja millainen ihminen olet. Näin deittisi voi tutustua sinuun ilman mitän riskiä. Siksi ei kannata väittä olevansa jotakin, mitä ei oikeasti ole. Kyllä sieltä vähänkän kokeneemman panomestarin haaviin jonkinlainen sotanorsu aina tarttuu.\nLöydä seksiseuraa: Seksiseuraa heti pillua takaapäin\nJos haluat ilmaista pillua tavallisista, usein seksittömässä parisuhteessa kärvistelevistä, kiimaisista naisista, kannattaa klikata itsensä Victoria Milaniin. Se on erittäin suosittu varattujen seuranhakusivusto, jossa etsitän nimenomaan seksiseuraa eikä siellä kysellä mitän helvetin lempivärejä tai tulevaisuudensuunnitelmia. Samaan tapaan on ihan se ja sama oletko mies vai nainen, nuori vai vanha, hetero vai lesbo. Älä keksi tekosyitä aloita heti. Naisilla seksuaalinen huippu sattuu yleensä 35 ikävuoden paikkeille ja jopa siitä yli siinä missä miehillä se tapahtuu jo 2-kymppisenä. Suurin osa naistarjonnasta tuntui keskittyvän isoihin kaupunkeihin kuten Helsinki, Vantaa, Tampere, Turku ja Oulu. Hyvä tarjonta ympäri Suomea. Panoseuraa lupaavat sivuthan ovat täynnä miesjäseniä ja feikkiprofiileja. Täten on hyvin pieni mahdollisuus, että naapurin Jorma lavertelee toiminnastasi vaimollesi tai työkavereillesi.\npäälle Seksiseuraa heti pillua takaapäin


Alppihiihto: Kirvelevä kohtalo - Poutiainen jäi niukasti mitalista - Alppihiihto - Ilta-Sanomat\nKirvelevä kohtalo - Poutiainen jäi niukasti mitalista\nTanja Poutiainen oli pujottelun neljänneksi nopein. (KUVA: Vesa Moilanen)\nJulkaistu: 16.2.2013 15:42\nTanja Poutiainen on sijoittunut neljänneksi naisten pujottelussa alppihihdon MM-kisoissa Schladmingissa. Voiton vei yllättäen USA:n nuori Mikaela Shiffrinhttps://www.is.fi/haku/?query=mikaela+shiffrin.\nPoutiaisen mitalisaumat näyttivät avauskierroksen jälkeen erittäin hyviltä. Suomalainen oli kisassa toisena vain 17 sadasosan päässä johtajasta Ruotsin Frida Hansdotteristahttps://www.is.fi/haku/?query=frida+hansdotterista.\nToisella kierroksella parhaiten onnistui kaukaa kärjen takaa piikkipaikalla omalla laskuvuorollaan taistellut Itävallan Michaela Kirchgasserhttps://www.is.fi/haku/?query=michaela+kirchgasser. Hän säilytti johtopaikan, kunnes kolmanneksi viimeisenä rinteeseen hyökännyt Shiffrin syrjäytti Kirchgasserin kärjestä.\nPoutiaisella oli vain sadasosa etua Mikaela Shiffriniin nähden avauskierroksen jälkeen. Poutiainen aloitti toisen kierroksen laskunsa hyvin, mutta hyytyi lopussa sen verran, että Shiffrin ja Kirchgasser saivat pitää sijoituksensa.\nViimeisenä rinteeseen lähtenyt Hansdotter ei hänkään kyennyt vastaamaan Shiffrinin ja Kirchgasserin vauhtiin, mutta sysäsi Poutiaisen niukasti neljänneksi ja toi Ruotsille kisojen ensimmäisen henkilökohtaisen mitalin.\nPoutiaisen neljäs sija on kisojen paras suomalaissaavutus Andreas Romarinhttps://www.is.fi/haku/?query=andreas+romarin miesten superyhdistetyn nelossijan ohella. Romar oli lisäksi viidenneksi paras miesten syöksylaskussa.\nPettynyt Poutiainen: Neljäs sija ei ole huono\nNaisten pujottelussa katkerasti neljänneksi jäänyt Tanja Poutiainen yritti kilpailun jälkeen löytää sijoituksestaan myös positiivisia puolia. Lue lisää ›


Eih, siellä on pimeää. Onko pakko mennä?\nJuuri kun luulit että on turvallista mennä sairaalaan...\nJuoksen, huohotan, en uskalla katsoa taakseni. Lyön toimiston oven kiinni takanani ja syöksyn pöydän ääreen. Nopealla riuhtaisulla revin pöydän laatikot auki. Siinä se on, kuudes lappu! Nyt pitää päästä turvahuoneeseen ja nopeasti.\nMikä se oli? Jotain on toimistossa kanssani. En näe sitä, on liian pimeää, liikaa varjoja, mutta kuulen sen liikkuvan.\nKirmaan ovelle kännykän valossa, kun silmäkulmastani näen jonkin liikkuvan. Kirkaisen kuin pieni tyttö ja vaistomaisesti sytytän viimeisen käsisoihtuni. Pimeys kaikkoaa varjon paetessa soihdun valoa. Käytän tilaisuutta hyväkseni ja juoksen soihdun vahvistamana turvahuoneeseen.\nKuusi keräämääni lappua muuttuvat nukeksi. Nyt pitää päästä uloskäynnille nuken kanssa. Se, etten voi nukke kädessä käyttää soihtua ei ole ongelma, koska soihtuni loppuivat jo kesken, mutta muistanko vielä reitin?\nLupaan ja vannon, kautta kiven ja kannon, ja jos sanani syön, mörökölli minut vieköön, että tämä on viimeinen kerta kun höpötän Slender: The Eight Pagesista. Siis siihen asti, kunnes seuraava Slender-peli ilmestyy.\nVanhan pelin kaavan kierrättäminen on ok, esimerkiksi silloin kun vanhan pelin julkaisusta on kulunut pitkä aika. Zombie Studiosin mielestä vuosi on tarpeeksi pitkä aika.\nSlender: The Eight Pages oli tiukan toimiva ja yksinkertaisuudessaan nerokas, ilmainen, lyhyt kauhupeli. Pelisessio kesti noin kymmenen minuuttia, tehtävänä oli etsiä kahdeksan lappua ja vältellä alati läheisriippuvaisempaa slendermania. Eight Pages oli niin pirun toimiva ja pelottava, että se ponnahti nopeasti nettikansan suosioon.\nSlender: The Arrival oli viime keväänä ilmestynyt, jopa muutaman tunnin pituinen, maksullinen seikkailu, jossa etsittiin kentästä riippuen x-määrä sitä sun tätä, alati läheisriippuvaisempaa slender mania vältellen. Daylight taas on vastikään pc:lle ja PS4:lle ilmestynyt kauhupeli, jossa seikkaillaan hylätyssä sairaalassa, etsitään lippusia ja lappusia ja vältellään alati läheisriippuvaisemmiksi äityviä varjokummituksia.\nJa näin on saanut alkunsa peligenre slenderlike. Ilmaisia slenderlikejä on siinnyt pilvin pimein, mutta maksullisissa kauhupeleissä ne ovat vielä harvinaisuus. Ehkä hyvä niin, sillä Daylight ei ole mikään järin hyvä uuden genren edustaja.\nPelko on parasta lyhyenä\nSinänsä kaikki pelimerkit on paikoillaan: hylätty sairaala on inhottava ja karmiva tapahtumapaikka, varjokummitukset ovat, kuten kummitukset aina, hyh, pelottavia riivaajia, ja pelin oma koukku, jokaisella pelikerralla uudeksi muuttuva sairaala, on oikeasti hyvä, ovela keksintö. Kun huoneet ovat eri paikoissa myös kuoleman jälkeisellä uusintayrityksellä, ei muistiin voi luottaa, vaan jokainen parin-kolmen tunnin pelikerta on lähes neitseellinen.\nKuten vuoden takainen Arrival osoitti, Eight Pagesin kaava ei vaan toimi vähänkään pidemmäksi peliksi venytettynä. Lappusten etsiminen pelottelupuistosta toimi juuri siksi, että se oli koko pelin pointti. Kun siihen lisätään muita tavoitteita, kuten juonessa eteneminen, muuttuu peli puuduttavaksi ja turhauttavaksi. Pelin käsikirjoittaja on muuten IGN:n oma Jaana Pelkonen, juontajanettipersoona Jessica Chobot. Daylight on Chobotille näytön paikka, mahdollisuus nousta sen kuuluisan PSP-kuvan varjosta..\nKun pelaan Slender: The Eight Pagesia, minulle on ihan yksi ja sama saanko edes kerättyä kaikkia sivuja. Koko pelin pointti on pelossa eläminen. Kun pelaan Daylightia, haluan nähdä seuraavan kentän, ehkä jopa lopputekstit, mutta kun kulman takaa ilmestyy tappava kummitus ännännen kerran, isoin pelko on ohjaimen lentäminen kaaressa asuntoni länsisiipeen, sinne pelihuoneen toiselle puolelle, viinikellarin kynnykselle.\nPelkkä Unreal Engine 4 ei riitä nostamaan Daylightia kiinnostavien kauhupelien kastiin. Niin se vaan on että Päivänvalo on möröille ja peloille myrkkyä.\nArvosteltu: PS4, saatavilla, PC


Tartuntatautilain mukaiset laajaan tartuntavaaraan liittyvät toimenpiteet | Hämeenkyrö\nTartuntatautilain mukaiset laajaan tartuntavaaraan liittyvät toimenpiteet\nPerusturvalautakunta, kokous 8.2.2021\n§ 16 Tartuntatautilain mukaiset laajaan tartuntavaaraan liittyvät toimenpiteet\nKoronaviruksen ja sen muuntuneiden virustyyppien leviämisen rajoittamiseksi ja väestön rokotussuojan varmistamiseksi on tarpeen jatkaa rajoitteita. Rokotteiden saatavuudessa on ollut ongelmia eikä rokotukset ole edenneet tavoitellussa aikataulussa.\nTällä hetkellä aluehallintoviraston (Avi) päätöksen nojalla Pirkanmaalla kaikki yli kymmenen hengen yleisötilaisuudet ja yleiset kokoukset sisä- ja ulkotiloissa on kielletty Pirkanmaan sairaanhoitopiirin alueella 1.3.2021 saakka.\nPandemiatilannetta Hämeenkyrössä on käsitelty kunnan johtoryhmässä viikoittain. Hämeenkyrö hyödyntää rajoituksia esittäessään Pirkanmaan alueellisen pandemiaryhmä ”koronanyrkin” ja AVI:n ohjeita ja määräyksiä. Kunnan johtoryhmässä tehtyjen linjausten perusteella perusturvalautakunta jatkaa päätösesityksessä olevien toimintayksiköiden sulkua tietyin poikkeuksin 8.3.2021 saakka.\njatkaa kunnan kehitysvammaisten työtoiminnan ja ikäihmisten päivätoiminnan, Oikopolun nuorisotilan ja liikuntatilojen (Kosken Syke, koulujen liikuntasalit ja kuntosalit) sulkua 8.3.2021 saakka. Sulku ei koske alle 20 vuotiaiden lasten ja nuorten harrastustoimintaa, kun toiminnassa toteutetaan annettuja turvaohjeita ja henkilömääriä.\nantaa päätöksen välittömästi tiedoksi kunnan johtoryhmälle


Antichristin tuska ja tuho | Me Naiset\nAntichristin tuska ja tuho\nklo 13:27 | 3.6.2009\nWillem Dafoen ja Charlotte Gainsbourgin hekuma muuttuu helvetiksi.\nLars von Trietin uutuus on hallittu elokuva, jota on vaikea katsoa. Pääosissa nähdään Willem Dafoe ja Charlotte Gainsbourg.\nLars von Trierin uusi elokuva hämmensi vasta Cannesin festivaaliyleisöä, ja nyt Antichrist on jo täällä. Poikkeavaa tanskalaisen elokuvan kauhukakaralta osaa odottaakin, mutta silti elokuva tyrmää.\nAntichrist on parisuhde-elokuva vontrieriläisittäin. Upeassa alkukohtauksessa mies (Willem Dafoe) ja nainen (Charlotte Gainsbourg) rakastelevat kylpyhuoneessa. Samaan aikaan heidän pieni poikansa putoaa ikkunasta.\nVarsinainen elokuva kuvaa vanhempien yritystä parantua tästä traumasta, joka piinaa erityisesti äitiä. Syrjäisellä mökillä elokuva muuntuu kauhufantasiaksi, jossa pariskunta tuhoaa toisensa – äärimmäisen brutaalisti ja väkivaltaisesti.\nAntichrist on erittäin hallittu, kauniskin elokuva, mutta sen katsominen on vaikeaa.